Diffiniadau – Gwasanaethau Ansawdd Academaidd\nBeth yw Trefniadau Breiniol?\nMae trefniant breiniol yn seiliedig ar broses lle mae Prifysgol Abertawe fel sefydliad dyfarnu’n awdurdodi sefydliad arall i ddarparu (ac weithiau asesu) rhan neu’r cyfan o un (neu fwy) o’i rhaglenni cymeradwy ei hun neu raglen a gydnabyddir gan gorff addysgol arall, er enghraifft Edexcel.\nBydd y cyfrifoldeb am gynnwys academaidd y rhaglen, y strategaeth addysgu ac asesu, y gyfundrefn asesu, a sicrhau ansawdd yn aros gyda Phrifysgol Abertawe a’r partner fel y deiliad masnachfraint.\nMae rhaglenni breiniol, fel gyda’r holl raglenni cydweithredol eraill, yn ddibynnol ar berthynas weithio glòs rhwng Abertawe a’r partner(iaid) cydweithredol.\nMae Tiwtor Cyswllt dynodedig ym mhob sefydliad yn rôl sicrhau ansawdd allweddol yn y math hwn o gydweithio.\nMae Graddau Sylfaen yn rhaglenni y gellir eu sefydlu fel rhan o bartneriaeth AU/AB, neu gallant gael eu darparu gan Brifysgol Abertawe mewn lleoliadau oddi ar y campws yn y gymuned. Gall Graddau Sylfaen gynnwys partïon eraill lle mae partneriaid diwydiannol, cyllid allanol neu fentrau gan y Llywodraeth yn darparu’r grym ysgogol ar gyfer datblygu rhaglenni o’r fath.\nBeth yw Trefniadau Dilysu?\nRhaglenni a ddylunnir ac a addysgir gan sefydliad arall yw rhaglenni wedi’u dilysu. Fodd bynnag, mae Prifysgol Abertawe yn goruchwylio ansawdd rhaglenni o’r fath ac yn gyfrifol am roi’r dyfarniad.\nBeth yw Trefniadau Cydweithio Seiliedig ar Recriwtio?\nMae gweithgarwch seiliedig ar recriwtio yn canolbwyntio ar recriwtio a derbyn myfyrwyr o sefydliadau eraill (rhai tramor fel arall) i Abertawe ar gyfer cyfnod astudio a all arwain neu beidio ag arwain at ddyfarnu credyd a/neu ddyfarniad swyddogol gan Abertawe.\nCaiff gweithgarwch cydweithredol o’r fath ei lywio gan y Swyddfa Datblygu Rhyngwladol (SDRh) a bydd yn arwain fel rheol at Femorandwm Cyd-ddealltwriaeth a/neu Gytundeb Hwyluso/Adendwm gyda’r sefydliad dan sylw. Yr ieithwedd sy’n gysylltiedig â’r math hwn o weithgarwch cydweithredol yw trefniadau/cytundebau Cydweddu a Hwyluso.\nBeth yw Trefniadau Cydweddu?\nMae Trefniadau Cydweddu yn ymwneud â myfyrwyr sy’n bodloni meini prawf academaidd ar un rhaglen ac sydd â hawl awtomatig ar sail academaidd i gael eu derbyn ar lefel uwch i gam dilynol corff sy’n dyfarnu gradd.\nBeth yw Trefniadau Astudio Dramor, Symudedd a Chyfnewid?\nCytundeb yw hwn sy’n rhwymo’r Brifysgol i gyfnewid myfyrwyr (a, lle y bo’n berthnasol, staff) am gyfnod penodedig gan gynnwys, ymhlith rhaglenni eraill, Erasmus+. Gallai’r trefniadau hyn fod am flwyddyn ymsang fel y drydedd flwyddyn mewn cynllun gradd pedair blynedd, neu drefniant semester yn astudio dramor yn lle astudio ym Mhrifysgol Abertawe.\nMae myfyrwyr ar raglenni cyfnewid yn cael eu cofrestru ym Mhrifysgol Abertawe a’r sefydliad sy’n eu derbyn yn ystod eu cyfnod cyfnewid. Ceir gwybodaeth am ffioedd ar gyfer rhaglenni symudedd yma.\nBeth yw Modiwlau Cydweithredol?\nModiwlau unigol yw’r rhain sy’n rhan o ddyfarniad Prifysgol Abertawe ond sydd naill ai’n cael eu darparu, eu haddysgu a’u hasesu yn gyfan gwbl gan sefydliad arall (ar neu oddi ar un o gampysau Prifysgol Abertawe) neu sy’n cael eu darparu, eu haddysgu a/neu eu hasesu yn rhannol gan sefydliad arall (ar neu oddi ar un o gampysau Prifysgol Abertawe).\nMath o ddysgu sydd wedi’i fwriadu’n benodol i wella cyflogadwyedd myfyrwyr yw lleoliadau gwaith. Mae lleoliadau gwaith sy’n dwyn credydau yn rhan annatod o raglen addysg uwch ac wedi’u hymgorffori ynddi.\nDyfernir credydau yn gydnabyddiaeth am y dysgu a gyflawnwyd mewn amgylchedd gwaith yn ystod cyfnod dysgu a gytunwyd ac a negodwyd, sy’n digwydd y tu allan i’r sefydliad addysg uwch.\nFel arfer, caiff cyflawniad myfyrwyr yn y gweithle ei asesu trwy ymarfer adfyfyriol ar y profiad gwaith a dynodi a chyflawni deilliannau dysgu priodol.\nMae lleoliadau gwaith sy’n dwyn credydau’n cynnig cyfle i fyfyrwyr gael profiad gwaith sy’n berthnasol i’w rhaglen astudio ac y pennir deilliannau dysgu priodol ar ei gyfer gyda’r rhain yn cael eu hasesu. Yn dilyn cwblhau’r lleoliad yn llwyddiannus dyfernir credydau i fyfyrwyr sy’n cyfrannu at y radd.\nMae lleoliadau gwaith nad ydynt yn dwyn credydau’n cynnig cyfle i fyfyrwyr gael profiad gwaith sy’n berthnasol i’w diddordebau gyrfaol a gallant gynnwys profiad megis cysgodi uwch aelod o staff i ddeall ei rôl neu weithio o fewn maes arbenigol mewn busnes, gan felly gronni gwybodaeth a phrofiad, e.e. cynllun Wythnos Waith Academi Cyflogadwyedd Abertawe. Fel arall, gallai’r rhain fod yn lleoliadau â thâl dros gyfnod hwy, fel arfer 6-8 wythnos lle mae myfyrwyr yn cyflawni prosiect neu ystod o brosiectau a bennir gan y cyflogwr ac sydd o werth i’r busnes, e.e. Rhwydwaith Interniaeth â Thâl Abertawe (SPIN). Fodd bynnag, nid ydynt wedi’u hymgorffori mewn rhaglen astudio ac ni ddyfernir credydau.\nMae lleoliadau gwaith seiliedig ar ymchwil yn ymwneud â gwaith ymchwil sydd wedi’i leoli’n bennaf yn y gweithle, e.e. gradd EngD neu MRes lle mae’r ymgeisydd ymchwil yn elwa o brofiad o weithio mewn amgylchedd ymchwil.\nBeth yw Addysg Drawswladol?\nMae Addysg Drawswladol yn golygu darparu addysg ar gyfer myfyrwyr sydd wedi’u lleoli mewn gwlad wahanol i’r un y mae’r sefydliad dyfarnu wedi’i leoli ynddi. Darperir Addysg Drawswladol trwy amrywiaeth eang o raglenni a llwyfannau gan gynnwys, ymhlith eraill: rhaglenni dysgu o bell, partneriaethau addysgu, cyfadran hedegog, campysau alldraeth a CAEAiau. Mewn rhai achosion, gall Addysg Drawswladol olygu bod myfyrwyr yn symud, gyda rhywfaint o astudio byrdymor yn y wlad sy’n dyfarnu a/neu fod myfyrwyr yn cael mynediad at Addysg Drawswladol o hybiau addysg.\nMathau o Addysg Drawswladol\nYn nodweddiadol mae cyfadran hedegog yn golygu bod aelodau o staff Prifysgol Abertawe yn rhoi darpariaeth addysgu mewn bloc mewn lleoliad oddi ar y campws. Gall hyn fod mewn cydweithrediad â sefydliad ‘sy’n derbyn’ lleol sy’n darparu mynediad at adnoddau (TG, ystafell ddosbarth) neu gymorth academaidd lleol. Caiff y trefniant hwn ei ategu’n aml â Chytundeb Lefel Gwasanaeth.\nSefydliad preifat sy’n gweithredu yn agos at, neu o fewn y Brifysgol yw coleg cynwysedig. Yn nodweddiadol, mae darparwr yn cyflawni ei swyddogaethau canolog mewn pencadlys ar wahân ond gall weithredu mewn un neu fwy o’i golegau cynwysedig. Mae coleg cynwysedig fel arfer yn rhan o baratoi myfyrwyr ar gyfer mynediad i raglenni addysg uwch.\nTrefniant yw dyfarniad dwbl lle mae Prifysgol Abertawe, ar y cyd ag un neu ddau o gyrff dyfarnu eraill, yn darparu rhaglen sy’n arwain at roi dyfarniadau a thystysgrifau ar wahân gan yr holl gyrff dyfarnu. Mae pob partner yn gyfrifol am ei drefniadau asesu a sicrhau ansawdd ei hun.\nTrefniant yw cyd-ddyfarniad lle mae Prifysgol Abertawe, ar y cyd ag un neu fwy o gyrff dyfarnu, yn darparu rhaglen a ddatblygir ac a ddarperir ar y cyd, sy’n arwain at wneud dyfarniad sengl ar y cyd gan yr holl gyrff dyfarnu. Cynhyrchir un dystysgrif, nid tystysgrifau ar wahân gan bob corff dyfarnu. Caiff y cyfrifoldeb am asesu a sicrhau ansawdd ei gytuno rhwng y partneriaid.\nMae gradd ddwbl yn golygu bod dyfarniadau (a thystysgrifau) ar wahân am yr un rhaglen yn cael eu rhoi gan ddau gorff dyfarnu graddau sydd wedi darparu’r rhaglen astudio sy’n arwain at y dyfarniadau hynny ar y cyd â’i gilydd.\nGradd a Ddyfernir mewn Cydweithrediad\nYstyr gradd a ddyfernir mewn cydweithrediad yw pan fo dyfarniad gan Brifysgol Abertawe yn cael ei roi mewn cydweithrediad gyda sefydliad arall, er enghraifft sefydliad AU heb bwerau dyfarnu gradd ar y lefel angenrheidiol, neu sefydliad diwydiannol.\n< Dangos y Drefn o Rannu Cyfrifoldebau Rhanddeiliaid | Asesu a Rheoli Risg >


Papurau Pennar Davies,, 142 results 142\nLlyfrgell Genedlaethol Cymru = The National Library of Wales, 141 results 141\nJones, R. Tudur (Robert Tudur)., 2 results 2\nGriffiths, John Gwyn., 2 results 2\nBowen, Euros., 2 results 2\nWitherspoon, Alexander Maclaren., 1 results 1\nDaniel, Catherine., 1 results 1\nRhys, Keidrych., 5 results 5\nJones, Bobi, 1929-2017, 5 results 5\nRoberts, Kate, 1891-1985., 4 results 4\nDavies, Aneirin Talfan., 4 results 4\nRuddock, Gilbert, 1938-, 2 results 2\nNicholas, T. E. (Thomas Evan)., 2 results 2\nNuttall, Geoffrey F. (Geoffrey Fillingham), 1911-2007., 2 results 2\nWilliams, D. J. (David John), 1885-1970., 2 results 2\nRhondda Cynon Taf., 1 results 1\nConscientious objectors -- Wales., 1 results 1\nGerman drama -- Translations into Welsh., 1 results 1\nAmerican literature., 1 results 1\nWales -- Capital and capitol., 1 results 1\nEducation, Bilingual -- Wales -- Rhondda Cynon Taf., 1 results 1\nCardiff (Wales)., 1 results 1\nItaly -- Description and travel, 1 results 1\nPacifists -- Wales., 1 results 1\nTelevision broadcasting -- Wales., 1 results 1\nProtest movements -- Wales., 1 results 1\nTop-level description Papurau Pennar Davies,\nLlythyrau, -. Ymhlith y gohebwyr mae Gwenallt, T. Charles Edwards (2), D. J. Wiliams, Saunders Lewis, Dr Noëlle Davies, Keidrych Rhys (2) ac Euros [Bowen], ynghyd ag enghreifftiau o emynau Saesneg a luniwyd ganddo.\nLlythyrau, 1960-1963. Ymhlith y gohebwyr mae Gomer M. Roberts, Alwyn D. Rees (2), T. E. Nicholas, Gwenallt, ynghyd â llythyrau'n deilio o'r cyfnod y dewiswyd ef i fod yn ymgeisydd dros Llanelli yn Etholaeth Llanelli yn 1964.\nRoberts, Gomer Morgan.\nLlythyrau, 1982-1988, 1992, gan gynnwys llythyr oddi wrth Saunders Lewis, Gwynfor [Evans] (2) a Neville Masterman, ynghyd â llythyr oddi wrth Phyllis Kinney (ar ran Ffilmiau Scan) yn ei wahodd i ymddangos yn y gyfres 'Mwynhau'r Pethe...\nLlythyrau R. Tudur Jones,\nLlythyrau, -, yn trafod materion academaidd fel papurau arholiadau a'r maes llafur yn eu colegau.\nJones, R. Tudur (Robert Tudur).\nLlyfr nodiadau yn cynnwys pytiau hunangofiannol ar gyfer 1928-1991, ynghyd â drafftiau o Mabinogi Mwys [Abertawe, 1979] yng nghefn y gyfrol ac adysgrifau ohonynt.\nLlyfr nodiadau yn cynnwys 'Cychwyn arall i'w hunangofiant', ynghyd â drafftiau o 'Torri Tant' a 'Iesu o Nasareth' yng nghefn y gyfrol.\nCasgliad o gerddi'r Dr Robert Williams Parry,\nCyfrol deipysgrif yn cynnwys cerddi a ymddangosodd ar ôl cyhoeddi Yr Haf a cherddi eraill wedi'u casglu gan 'Rhiwafon I'\n'Saunders Lewis: Ewropead',\nYsgrif Catherine Daniel mewn llawysgrif [a gyhoeddwyd yn Saunders Lewis : ei feddwl a'i waith (Dinbych, 1950) ac a olygwyd gan Pennar Davies].\nDau lyfr nodiadau, , pan oedd yn astudio 'subsidary Welsh'.\nLlyfr nodiadau gwersi,\nLlyfr nodiadau ar gyfer ei gyfnod yn fyfyriwr yn Ysgol Stacey Road (Bechgyn), Caerdydd, 1933-1934.\nAdroddiad, 1937, mewn teipysgrif ar ei daith dri mis 13, 000 milltir [yng nghwmni cyfaill iddo Ted Taylor] yn America.\nAdroddiad cyffredinol: 'America in retrospect', 1939, ar ei gyfnod fel myfyriwr (Commonwealth Fund Fellow), mewn teipysgrif gyda newidiadau yn ei law, ynghyd â 'An American University through the eyes of a Welshman', llythyr, 1...\nWitherspoon, Alexander Maclaren.\nPregethau Saesneg, -, yn bennaf. Ceir 'Pregethau'r Adfent' gan gynnwys ei bregeth 'Yr allwedd i hanes' a ddarlledwyd ar 'Oedfa'r Bore' yn 1980. Mae rhestr o'r pregethau yn yr amlen leiaf.\nPapurau, 1945, y'n ymwneud â threfnu darllediad gan y BBC o wasanaeth yn yr Eglwys ar gyfer cynulleidfa yn Awstralia a Seland Newydd gan gynnwys trefn y gwasanaeth, 9 Medi 1945, llythyrau a'r sgript.\nPapurau, 1949-1959, gan gynnwys llythyr oddi wrth Alun Oldfield-Davies, 1957, yn ei wahodd i fod yn aelod o Bwyllgor Ymgynghorol Crefyddol y BBC yng Nghymru; llythyr oddi wrth Keidrych Rhys, 1957; llythyrau oddi wrth Nath[anie]l Micklem, Pennaeth ...\nDavies, Alun Oldfield.\nYsgol Ddiwinyddiaeth Aberystwyth/Llanbedr Pont Steffan,\nPapurau, 1977-1981, yn ymwneud â'r Coleg Coffa yn Abertawe a sefydlu'r Ysgol Ddiwinyddiaeth newydd, gan gynnwys llythyrau oddi wrth R. Tudur Jones (2), a chofnodion cyfarfodydd yr ysgol arfaethedig, 1978-1981.


Cyhoeddi data gwariant ymgeiswyr ac ymgyrchoedd o etholiad Senedd 2021 | Electoral Commission\nCyhoeddi data gwariant ymgeiswyr ac ymgyrchoedd o etholiad Senedd 2021\nCyhoeddwyd: 2 Chwefror 2022\nHeddiw mae’r Comisiwn Etholiadol wedi cyhoeddi ffurflenni gwariant ymgyrchu pleidiau gwleidyddol a wariodd dros £250,000 yn ymgyrchu yn etholiad y Senedd 2021, a’r prif ffigurau o ran gwariant a’r rhoddion a gafwyd gan ymgeiswyr etholaethol ac ymgeiswyr rhanbarthol annibynnol.\nAdroddodd tair plaid a gystadlodd etholiad y Senedd eu bod wedi gwario dros £250,000 ar ymgyrchu yn ystod y cyfnod a reoleiddir, oedd yn rhedeg o 6 Ionawr 2021 nes y diwrnod pleidleisio, sef 6 Mai 2021. At ei gilydd, nododd y pleidiau hyn eu bod wedi gwario £1,351,899 ar ymgyrchu yn yr etholiad.\nY pleidiau a adroddodd eu bod wedi gwario dros £250,000 yn etholiad y Senedd 2021\nY Blaid Geidwadol ac Unoliaethol £549,132\nY Blaid Lafur £500,566\nPlaid Cymru £302,201\nMae'r Comisiwn yn flaenorol wedi cyhoeddi'r data ar gyfer y rheiny wnaeth wario o dan £250,000. Mae manylion llawn y gwariant pleidiau a adroddwyd ar gael ar ein gwefan.\nMae ymgeiswyr etholaethol ac ymgeiswyr rhanbarthol annibynnol a safodd yn etholiad y Senedd y llynedd eisoes wedi cyflwyno’u ffurflenni gwariant i'r Swyddog Canlyniadau perthnasol Rydym wedi cyhoeddi’r prif ffigurau ar ein gwefan. Mae gwariant ar ran ymgeiswyr rhestr pleidiau wedi’i gynnwys yn ffurflenni’r pleidiau.\nWrth wneud sylw ar y ffurflenni, dywedodd Louise Edwards, y Cyfarwyddwr Rheoleiddio:\n"Erbyn hyn mae’r Comisiwn wedi cyhoeddi’r holl wybodaeth ynghylch gwariant a adroddwyd gan bleidiau, ymgyrchwyr ac ymgeiswyr yn ymwneud ag etholiad y Senedd y flwyddyn ddiwethaf. Mae darparu’r tryloywder hyn yn sicrhau bod pleidleiswyr yn gallu gweld yn glir ac yn gywir sut y cafodd arian ei wario ar ddylanwadu arnyn nhw yn yr etholiad hwn.”\nAm ragor o wybodaeth, cysylltwch ag Ella Downing, Swyddog Cyfathrebu, drwy ffonio 029 2034 6824, neu 07789 920 414 y tu allan i oriau swyddfa, neu drwy e-bostio edowning@electoralcommission.org.uk.\ndefnyddio ein harbenigedd i wneud newidiadau i'n democratiaeth, ac eirioli trostynt\nCyhoeddwyd ein hadroddiad statudol ar ôl yr etholiad ar etholiad y Senedd 2021 ym mis Medi, ac mae'n cynnwys manylion ein hargymhellion sy'n gysylltiedig ag ymgyrchoedd.\n2. Mae'n ofynnol i bob plaid wleidyddol a gystadlodd yn etholiad y Senedd gyflwyno ffurflenni gwariant ymgyrchu i'r Comisiwn Etholiadol, yn ogystal ag ymgyrchwyr amhleidiol a wariodd dros y trothwyon cofrestru. Mae'r dyddiadau cau ar gyfer cyflwyno cofnodion gwariant yn dibynnu ar faint a wariodd plaid neu ymgyrchydd.\nRoedd gofyn i bleidiau gwleidyddol ac ymgyrchwyr nad ydynt yn bleidiau, a wariodd dros £250,000 gyflwyno eu ffurflenni erbyn 6 Tachwedd 2021. Cafodd ffurflenni ar gyfer y rheiny a wariodd £250,000 neu lai eu cyhoeddi ar 11 Tachwedd 2021.\n3. Roedd angen i asiantiaid etholiadol ar gyfer ymgeiswyr etholaethol ac ymgeiswyr rhanbarthol annibynnol gyflwyno ffurflen gwariant etholiadol i’r Swyddog Canlyniadau Etholaethol neu Ranbarthol perthnasol cyn pen 35 diwrnod calendr o ddatgan canlyniad yr etholiad.\nCaiff y ffigyrau i gyd eu talgrynnu i'r £ agosaf.


Gwyl Lyfrau’r Gelli | Mudiad Efengylaidd Cymru | Page 1656655886\nGwyl Lyfrau'r Gelli\nSefyll dros y ffydd\nMwy o wybodaeth yn dod yn fuan\nCaiff un o wyliau llenyddol mwyaf a gorau’r byd ei chynnal bob haf rhwng ffiniau tref fechan y Gelli Gandryll. Fe gynhaliwyd yr ŵyl gyntaf yng nghlydwch gardd gwrw yn y dref dri deg o flynyddoedd yn ol, ond erbyn hyn mae’r ŵyl yn denu dros 100,000 o ymwelwyr dros 11 diwrnod i fwynhau yng nghwmni rhai o awduron, beirdd, athronwyr, haneswyr, gwyddonwyr, comediwyr a cherddorion gorau’r byd. Mae bellach wedi symud i bentref mawr o bebyll ar gyrion y dref gyda 10 lleoliad, a chaffis, siopau a bwytai dros dro.\nGellir derbyn pwyntiau gweddi dyddiol drwy ymuno a’r rhestr ebostio yma\nRydym wedi’n calonogi ac yn teimlo fod y pedwar diwrnod wedi bod yn werth chweil ac yn welliant ar y flwyddyn ddiwethaf. Daeth nifer i’r gwasanaeth ar y Sul. Roedd Cristion lleol hefyd yn chwarae’r delyn bob prynhawn oedd yn dod a nifer o bobl i gale sgyrsiau da a dwfn.\nGweddiwch dros yr holl bobl y gwnaethom siarad gyda nhw – gymaint o bobl. Cymerwyd llwyth o lenyddiaeth, cyfranodd nifer i’r bwrdd stori bywyd a dyma llawer yn meddwl am gwestiwn y dydd. Yng Nghanol yr holl syniadau a swn yr wyl, roedd yn dda bod yno i roi’r llais Cristnogol. Boed i Dduw ein syfrdanu gyda’i fendith.\nMae wedi bod yn hyfryd gweithio gyda Bethesda evangelical church, Cornerstone Abergavenny a Show Jesus. Rydym yn barod yn meddwl a gweddio am flwyddyn nesaf.\nDiolch am weddio – rydym wedi profi cymorth yr Arglwydd.\nLluniau o 2019:


Penderfyniadau am y mater Council Fund Budget 2019/20 – Third and Closing Stage\nCouncil Fund Budget 2019/20 – Third and Closing Stage\n18/03/2019 - Council Fund Budget 2019/20 – Third and Closing Stage\nCyflwynodd y Prif Weithredwr adroddiad ar Gyllideb Cronfa'r Cyngor 2019/20 – y Trydydd Cam a'r Olaf gydag adroddiad y Cabinet 22 Ionawr 2019 wedi ei atodi i’r adroddiad. Roedd gwybodaeth ychwanegol wedi ei gylchredeg i Aelodau’r diwrnod blaenorol, yn dilyn cais yn y Cabinet, ar y gwasanaethau nad ydynt yn orfodol a allai fod mewn perygl os nad oedd unrhyw gyllid ychwanegol ar y ffordd gan Lywodraeth Cymru a Threth y Cyngor sy'n gyfatebol i'r gwasanaethau hynny.\nEglurodd y Prif Swyddog (Llywodraethu) ei bod yn ddyletswydd ar y Cyngor i osod cyllideb gyfreithlon a chytbwys.Eglurodd y pwysigrwydd o beidio â gorlwytho’r gyllideb gyda risgiau ac y byddai’n rhaid i unrhyw gynigion a gâi eu cyflwyno fod ag amserlenni realistig a bod modd eu gweithredu gyda chyllid digonol wedi ei roi naill ochr ar gyfer y prif risgiau. Gorffennodd drwy sôn am yr angen i Aelodau wrando ar gyngor rolau statudol y Swyddog Adran 151 a'r Prif Weithredwr wrth iddynt gynghori'r Cyngor.\nRhoddodd y Prif Weithredwr a’r Rheolwr Cyllid Corfforaethol gyflwyniad oedd yn ymdrin â’r meysydd canlynol:\n· Gosod cyllideb gyfreithlon a chytbwys;\n· Rhagolwg wedi ei ddiweddaru ar gyfer 2019/20;\n· Cam 1 – Datrysiadau Cyllideb Corfforaethol;\n· Cam 2 - Cynigion Portffolio Cynllun Busnes;\n· Setliad Terfynol;\n· Newidiadau eraill i ragolygon 2019/20;\n· Effaith cyhoeddiadau grant;\n· Crynodeb o’r rhagolygon diwygiedig;\n· Yr opsiynau a’r posibiliadau sydd ar ôl;\n· Cronfeydd wrth gefn a Balansau;\n· Mathau o gronfeydd wrth gefn;\n· Rheoli’r flwyddyn 2019/20;\n· Lefel ddarbodus o gronfeydd wrth gefn ar gyfer 2019/20;\n· Treth y Cyngor;\n· Cynnydd posib mewn Treth y Cyngor yng Nghymru 2019/20;\n· Cymaryddion Treth y Cyngor (Band D) 2018/19;\n· Cymaryddion dangosol Treth y Cyngor 2019/20;\n· Cymaryddion dangosol Treth y Cyngor Cymru 2019/20;\n· Cyllidebau Ysgolion a Gofal Cymdeithasol;\n· Cyllid ysgolion 2019/20;\n· Cyllid Gofal Cymdeithasol 2019/20;\n· Safbwyntiau proffesiynol;\n· Rhagolygon y dyfodol;\n· Rhagolygon y tymor canolig;\n· Y diweddaraf o gyfarfod yr ACau a’r ASau;\n· Senarios cyllideb; a’r\n· Camau nesaf ac amserlenni.\nDywedodd y Prif Weithredwr fod yr opsiynau sydd ar ôl i sicrhau cyllideb gyfreithlon a chytbwys wedi eu hamlinellu yn yr adroddiad Cabinet.Roedd y posibilrwydd am ostyngiadau pellach o ran gwasanaethau ar gyfer y flwyddyn ariannol hon ar unrhyw raddfa yn hesb ac roedd y datganiadau gwytnwch portffolio a oedd yn dangos y risgiau i gapasiti gwasanaethau a pherfformio unrhyw ostyngiadau pellach i'r gyllideb wedi eu derbyn gan y Pwyllgorau Trosolwg a Chraffu a'r Cabinet. Roedd nifer o weithdai i Aelodau hefyd wedi eu cynnal.Gwnaeth sylwadau ar oblygiadau'r awgrymiadau posib yn y cyfnod hwyr hwn gan gynnwys y berthynas rhwng y gweithlu ac undebau llafur.Byddai unrhyw benderfyniadau newydd yn cymryd amser i’w gweithredu ac ni fyddent yn gallu arwain at arbedion ar unwaith na rhai digonol ar gyfer blwyddyn gyllideb 2019/20 i’w hystyried o ran cydbwyso'r gyllideb.\nCafwyd manylion am sefyllfa ceisiadau arbennig a wnaed i Lywodraeth Cymru (LlC) ar gyfer cymorth ariannol yn yr adroddiad.Y tu hwnt i ymyrraeth ariannol gan LlC yr unig opsiynau oedd ar ôl o ran y gyllideb i gydbwyso'r gyllideb oedd incwm Treth y Cyngor a chronfeydd wrth gefn a balansau, gyda'r posibiliadau ar gyfer yr olaf yn gyfyngedig.Rhoddodd y Rheolwr Cyllid Corfforaethol eglurhad yngl?n â lefel ddarbodus arfaethedig y cronfeydd wrth gefn yr oedd yn argymell eu dal i leddfu effaith y ffactorau a amlinellwyd yn yr adroddiad.Wedi ei seilio ar y dadansoddiad yn yr adroddiad, dim ond swm cymharol fach o'r cronfeydd wrth gefn o £0.189m oedd ar gael i wneud cyfraniad pellach i'r gyllideb ar gyfer 2019/20.\nAr y cynnydd posib mewn Treth y Cyngor, darparodd y Prif Weithredwr wybodaeth ar ffigyrau dangosol ar yr amrediad cynnydd ac i faint o gynghorau roedd hynny’n weithredol - roedd yna dri o gynghorau ar hyn o bryd y gwyddom eu bod yn ystyried gosod cynnydd o 9%+ yn Nhreth y Cyngor. Pwysleisiodd nad oedd swyddogion yn argymell 8.5%, ond dyma’r ffigwr a fyddai’n pontio’r bwlch yn y gyllideb ac roedd yn ofyniad fel y saif yr amcangyfrifon.Yn ychwanegol at y cynnydd byddai angen cynnwys Treth Tân ac Achub Gogledd Cymru, gan ddod â chyfanswm y cynnydd i 8.9%.\nEglurodd y Rheolwr Refeniw y byddai hyn, wedi ei seilio ar y cynnydd hwnnw o 8.9%, yn gyfystyr â chynnydd blynyddol o £104.81 ar gyfer aelwyd gyffredin Band ‘D’, a oedd yn £8.73 y mis.Roedd yr wybodaeth ddiweddaraf yn dangos y byddai cynnydd o 8.9% yn golygu y byddai Sir y Fflint yn gosod ffi Treth y Cyngor a fyddai yn £34 yn is na'r cyfartaledd ar gyfer Cymru yn 2019/20.\nCadarnhaodd y Rheolwr Cyllid Corfforaethol a’r Prif Weithredwr fod eu safbwyntiau proffesiynol fel y nodwyd yn yr adroddiad i'r Cabinet.Gwnaeth y Prif Weithredwr sylwadau ar y risgiau i’r gweithlu gyda nifer o dimau eisoes o dan bwysau o ganlyniad i (a) ofynion gwasanaeth a (b) gostyngiadau cynyddol yn eu capasiti. Mae rhagolygon ariannol dyrys wedi digwydd ac roedd y ffigyrau a ddarparwyd i Aelodau yn gadarn.\nSenarios y gyllideb oedd:\nSenario 1: fod y Cyngor yn gosod cyllideb o fewn ei adnoddau hysbys a heb unrhyw gymorth cenedlaethol.Dywedodd y Prif Weithredwr y byddai hyn yn anodd, ond y gellid cyflawni hynny.\nSenario 2: fod llywodraeth leol yn derbyn gwell Setliad ac y gall y Cyngor osod cyllideb gyda mwy o adnoddau.Dywedodd y Prif Weithredwr mai ychydig o siawns oedd yna y byddai hyn yn digwydd.\nSenario 3: fod Sir y Fflint yn derbyn gwell Setliad gyda chyllid atodol ac y gall y Cyngor osod cyllideb gyda mwy o adnoddau.Dywedodd y Prif Weithredwr nad oedd hyn erioed wedi digwydd o’r blaen ac felly teimlai fod y tebygolrwydd yn isel iawn.\nSenario 4: na all y Cyngor osod cyllideb gyfreithlon a chytbwys a’i fod yn gorfod mynd yn ôl at y gweithdrefnau statudol a wynebu'r perygl o ymyrraeth genedlaethol.Dywedodd y Prif Weithredwr mai dyma’r sefyllfa ddiffygiol a’i bod yn sefyllfa na fyddai neb am ganfod eu hunain ynddi. Byddai angen i’r Rheolwr Cyllid Corfforaethol gyhoeddi Rhybudd Adran 114 lle byddai angen cytuno ar gynllun gweithredu o fewn 21 diwrnod i'r Cyngor allu adfer ei gyllid yn ystod y flwyddyn ac ni fyddai ond yn cael gwario ar wariant wedi ei glustnodi - byddai rhaid i unrhyw beth dewisol gael ei atal a gallai'r sefyllfa fynd tu hwnt i reolaeth.Nid yw’r un Cyngor yng Nghymru erioed wedi gorfod cyhoeddi Rhybudd 114.\nRoedd yna ddigwyddiad olaf wedi ei gynllunio gyda LlC a oedd wedi ei drefnu gan y Cynghorydd Kevin Hughes a fyddai'n golygu fod dirprwyaeth o Aelodau'n mynychu'r Senedd ddydd Mawrth 5 Chwefror gan obeithio cwrdd ag Aelodau Cynulliad - byddai manylion llawn ar gael yn nes at yr amser.Yn dilyn hynny roedd yna gyfarfod Cyngor Sir ar 19 Chwefror cyn gosod Treth y Cyngor yn derfynol ar 28 Chwefror.\nDiolchodd y Cynghorydd Aaron Shotton i'r holl swyddogion oedd wedi ymgymryd â gwaith ar y gyllideb hyd yma a gwnaeth sylw ar y nifer o gyfarfodydd Cyngor Sir, Cabinet, y Pwyllgor Trosolwg a Chraffu a gweithdai oedd wedi eu cynnal lle'r oedd y gyllideb wedi ei thrafod cyn heddiw.Roedd pob cyfarfod Aelod wedi cydnabod a derbyn nad oedd dim arbedion effeithlonrwydd pellach i’w canfod o fewn gwasanaethau heb roi'r gwasanaethau hynny mewn perygl.\nRoedd y Cyngor wedi bod drwy ddeng mlynedd o galedi ac roedd ymagwedd drawsbleidiol bragmataidd wedi ei mabwysiadu oedd wedi gweld gwasanaethau’n cael eu hamddiffyn a newid mewn modelau cyflawni. Sir y Fflint oedd un o’r cynghorau mwyaf cost effeithiol yng Nghymru a gellid dangos hynny drwy'r arbedion effeithlonrwydd oedd wedi eu canfod tra’n parhau i ddarparu’r lefel o wasanaethau y mae’n eu darparu.Ond roedd y Cyngor nawr wedi cyrraedd y pen ac nid oedd unrhyw arbedion effeithlonrwydd pellach i’w canfod.Mynegodd eto’r sefyllfa pe na bai unrhyw ymyrraeth bellach yn cael ei derbyn gan LlC, yna'r unig opsiynau i bontio'r bwlch cyllido oedd Treth y Cyngor a'r defnydd o'r cronfeydd wrth gefn a'r balansau, a oedd yn gyfyngedig.Symudodd ohirio’r eitem hyd nes y byddai’r ddirprwyaeth drawsbleidiol wedi bod at LlC ar 5 Chwefror oherwydd, pe bai cyllid ychwanegol ar gael, fe allai'r cynnydd yn Nhreth y Cyngor gael ei atal. Diolchodd i’r Cynghorydd Kevin Hughes am drefnu'r ddirprwyaeth i gyfarfod LlC a meithrin yr ymagwedd drawsbleidiol.\nCeisir cydnabyddiaeth a chefnogaeth gan LlC i anghenion trigolion a busnesau Sir y Fflint – roedd LlC yn disgwyl i’r cynnydd cyfartalog yn Nhreth y Cyngor i fod yn 6.5% ac roedd Sir y Fflint yn edrych ar 8.5% a oedd yn gam rhy bell ac roedd angen cymorth.Roedd cyngor wedi ei dderbyn ar y goblygiadau i’r Cyngor pe na bai cyllideb gyfreithlon a chytbwys yn cael ei gosod - roedd angen derbyn ar draws y Siambr nad oedd arbedion effeithlonrwydd pellach ar gael.Pe na bai cyllideb gyfreithlon a chytbwys yn cael ei gosod yna byddai gwasanaethau nad oeddent yn rhai gorfodol yn wynebu perygl a nododd enghreifftiau fel y gwasanaeth cerdd, Theatr Clwyd, gwasanaethau ieuenctid, cynlluniau chwarae, gwasanaethau cefn gwlad a bysiau oedd yn cael cymhorthdal.Eiliodd y Cynghorydd Attridge y cynnig i ohirio’r eitem.\nDywedodd y Cynghorydd Peers ei bod yn briodol i ohirio’r eitem, yn benodol yn seiliedig ar benderfyniad (2) gan y Cabinet ar 22 Ionawr “fod y Cabinet yn cynghori'r Cyngor yn absenoldeb gwelliant yn y Setliad Llywodraeth Leol gan Lywodraeth Cymru y byddai'n rhaid i’r Cyngor ddibynnu ar gynnydd o tua 8.5% yn Nhreth y Cyngor i gwrdd â’i ofynion gwariant ei hun ar gyfer 2019/20 (heb gynnwys y cynnydd yn Nhreth Awdurdod Tân ac Achub Gogledd Cymru)".Gwnaeth sylw ar sylwadau’r Cynghorydd Aaron Shotton yng nghyfarfod y Cyngor Sir ar 11 Rhagfyr lle dywedodd fod y cyllid gan LlC yn annigonol ac nad oedd yn dymuno gweld cynnydd yn Nhreth y Cyngor a fyddai’n gynnydd o tua 9%; pwysleisiodd y Cynghorydd Peers hyn eto yn y cyfarfod a gynhaliwyd gydag ACau ar 11 Ionawr lle dywedodd y Cynghorydd Shotton ei bod yn annhebygol y byddai unrhyw Aelod eisiau cefnogi cynnydd o'r fath yn Nhreth y Cyngor.Nododd adroddiad y Cabinet ar 22 Ionawr fod y Setliad yn parhau yn annigonol i gwrdd â gofynion cyllido Sir y Fflint.\nAr y cynnydd posib o 8.5% yn Nhreth y Cyngor, dywedodd y Cynghorydd Peers y dylai’r bwlch gael ei ariannu gan LlC, ac nid trethdalwyr lleol, a gofynnodd beth oedd yr Arweinyddiaeth yn ei gynnig os nad oedd gwelliant o ran cyllid gan LlC?Gwnaeth sylw ar y cynigion Cam 1 y cytunwyd arnynt yn flaenorol lle'r oedd cynnydd o 4.5% yn Nhreth y Cyngor wedi ei gymeradwyo yn ogystal ag ad-daliad TAW £1.9m wedi ei gymryd o'r cronfeydd wrth gefn. Ar y bwrdd per capita roedd Sir y Fflint yn 19 allan o’r 22 o awdurdodau lleol a £134 y person yn is na’r cyfartaledd Cymreig - rhoddodd fanylion am y chwe Chyngor ar y brig yn y Setliad blynyddol a'r cynnydd yr oeddent wedi ei dderbyn ar y Setliad Dros Dro.\nYm Mawrth 2018 roedd y cronfeydd wrth gefn, fel y rhestrwyd gan Swyddfa Archwilio Cymru yn £49m - roedd angen ystyried cronfeydd wrth gefn pellach.Roedd £1.4m wedi ei adfer o’r newid mewn polisi cyfrifo ar gyfer y Ddarpariaeth Isafswm Refeniw ac roedd ar gael i’w ddefnyddio o gronfeydd.Trosglwyddodd y Cabinet hwn i'r gronfa arian at raid ym Medi 2018. Ar yr un pryd, cafodd ad-daliad TAW o £1.9m hefyd ei drosglwyddo, wedi ei fwriadu i gael ei ddefnyddio ar gyfer y Strategaeth Ariannol Tymor Canolig ond roedd nawr yn cael ei ddefnyddio i gefnogi Cam 1 o'r gyllideb.\nRoedd cyflwyniad ar Reoli'r Trysorlys wedi ei roi i Aelodau y bore hwnnw a £22.6m o gyllid y Cyngor wedi ei fuddsoddi a gellid cael mynediad ato o rhwng 15 a 35 diwrnod. Yn y cyflwyniad hwnnw hysbyswyd Aelodau hefyd fod y ddyled nawr yn £290m a holodd a ellid edrych ar gadarnhau’r dyledion hynny. Byddai angen ail-asesu gwariant y Cyngor ar gyfer 2019/20 i osgoi unrhyw gynnydd annerbyniol yn Nhreth y Cyngor o 8.5%.\nDywedodd y Cynghorydd Richard Jones fod yna gonsensws yng nghyfarfod diwethaf y Cyngor Sir nad oedd Aelodau eisiau gweld cynnydd o dros 5% yn Nhreth y Cyngor.Wedi ei seilio ar gynnydd yn Nhreth y Cyngor yn cael ei osod ar y lefel hwnnw, dywedodd fod yna ddau beth ar ôl i’w hystyried er mwyn osgoi gostyngiad yn y gwasanaethau a gaiff eu darparu gan y Cyngor ac mae’r ddau beth hwnnw oedd arian wrth gefn a balansau ac opsiynau cyllido corfforaethol. Roedd llythyr wedi ei dderbyn gan Julie James AC a Rebecca Evans AC, fel Gweinidogion y Cabinet, a oedd yn nodi nad oedd unrhyw dystiolaeth fod Sir y Fflint dan anfantais o ganlyniad i fformiwla’r Setliad. O ganlyniad i hynny, nid oedd yn teimlo fod yna lawer o siawns y byddai Sir y Fflint yn cael cyllid ychwanegol yn dilyn eu hymweliad â LlC ar 5 Chwefror.\nYn dilyn cais ganddo yng nghyfarfod y gyllideb y flwyddyn flaenorol, sefydlodd swyddogion pa ran o'r cronfeydd wrth gefn a glustnodwyd y gellid eu defnyddio i gefnogi ysgolion ac roedd yn dymuno gwneud rhywbeth tebyg eleni. Nodwyd y balans a amcangyfrifwyd fel ar 1 Ebrill 2019 yn y gwaith papur, gyda ffigyrau yn erbyn cronfeydd wrth gefn penodol a glustnodwyd, na fyddai'n symud o fewn y flwyddyn ariannol - teimlai fod hynny yn annerbyniol ac os teimlwyd ar ddechrau’r flwyddyn na fyddai’r balans yn symud, ni ddylai fod wedi ei gynnwys fel cronfa wrth gefn a glustnodwyd ac y dylid ei ddefnyddio: ei gyfanswm oedd £1.318m.\nHefyd awgrymodd y gallai derbyniadau cyfalaf gael eu rhoi i’r cyfrif refeniw trwy dâl yr Isafswm Darpariaeth Refeniw, ac nid i’r cyfrif cyfalaf.Amcangyfrifwyd mai tua £4m oedd y tâl Isafswm Darpariaeth Refeniw a theimlai fod yna gyfle i beth o'r arian cyfalaf gael ei ddefnyddio yn y dull hwnnw.Cyfrifoldeb corfforaethol oedd hyn ac ni fyddai’n effeithio ar wasanaethau.Cynigiodd welliant fod swyddogion yn edrych ar y ddau opsiwn a ddisgrifiwyd ganddo, ac eiliwyd hynny gan y Cynghorydd Heesom.\nDerbyniodd y cynigydd ac eilydd y cynnig gwreiddiol, y Cynghorwyr Aaron Shotton ac Attridge, y gwelliant a daeth hynny wedyn yn gynnig cadarn.\nEglurodd y Rheolwr Cyllid Corfforaethol na chaniateid y defnydd o dderbyniadau cyfalaf ar gyfer y gyllideb refeniw fel arfer.Fe gysylltid â Swyddfa Archwilio Cymru a byddai manylion ar y posibilrwydd hwnnw yn cael ei ddarparu i Aelodau cyn cyfarfod nesaf y Cyngor Sir ar 19 Chwefror.\nDiolchodd y Cynghorydd Chris Dolphin i’r Cynghorydd Kevin Hughes am drefnu ymweliad y ddirprwyaeth â LlC ar 5 Chwefror a dywedodd fod cynnydd o 8.5% yn Nhreth y Cyngor yn annerbyniol. Cyfeiriodd at y llythyr gan Julie James AC oedd wedi cynnal cyfarfod ar y fformiwla gyllido ac roedd Arweinydd y Cyngor yn bresennol yn y cyfarfod hwnnw.Nid oedd unrhyw fanylion wedi ei gynnwys i ddweud fod unrhyw wrthwynebiad wedi bod i’r fformiwla gan y rhai oedd yn bresennol – holodd a oedd y neges o ran y fformiwla ddiffygiol yn cyrraedd LlC.Gwnaeth sylw ar y gefnogaeth a oedd yn cael ei darparu bob amser gan Gr?p y Democratiaid Rhyddfrydol gan eu bod yn gefnogol, tra'n cydnabod fod angen penderfyniadau anodd i sicrhau nad oedd y cynnydd yn Nhreth y Cyngor yn cyrraedd 8.5%; os oedd angen gwneud toriadau dywedodd fod angen i’r Cabinet wneud y penderfyniadau hynny drwy edrych ar y gwasanaethau nad ydynt yn statudol. Gwnaeth sylw ar y nifer o Ganolfannau Ailgylchu Gwastraff y Cartref sy’n agos at ei gilydd a galwodd ar Aelodau’r Cabinet a swyddogion i fod yn greadigol ac edrych ar yr holl feysydd gan gynnwys hyn.\nNid oedd y Cynghorydd Heesom chwaith yn cefnogi cynnydd o 8.5% yn Nhreth y Cyngor a dywedodd fod cyfrifoldeb y gyllideb yn gorwedd gyda’r Arweinydd ac Arweinyddiaeth y Cyngor.Canmolodd ansawdd y dogfennau oedd wedi eu darparu i Aelodau gan swyddogion a oedd yn eglur ac o safon uchel ac roedd yn ddiolchgar iawn am hynny.O ran y cronfeydd wrth gefn a’r balansau dywedodd fod yna gwestiwn yngl?n â pha gronfeydd wrth gefn oedd ar gael mewn gwirionedd.Cyfeiriodd hefyd at yr hyfforddiant Rheoli Trysorlys oedd wedi digwydd y bore hwnnw lle'r oedd trafodaeth wedi bod ar y cronfeydd wrth gefn a dyfynnodd fod £49m ar gael i'r Cyngor.Hefyd roedd mater y derbyniadau cyfalaf oedd yn swm sylweddol ac oedd ar gael i bwrpasau cydbwyso’r gyllideb.\nRoedd ceisio cydbwyso’r gyllideb yn fater parhaus a dywedodd fod angen ail ystyried y strategaeth yn y dyfodol ac mae’n bosib y byddai angen ystyried gwasanaethau nad ydynt yn rhai gorfodol ac roedd yn beio'r Arweinyddiaeth am y sefyllfa ac nid LlC.O ran lefel ddarbodus y cronfeydd wrth gefn a amlinellir yn y ddogfen, dywedodd fod angen gwybodaeth bellach yngl?n â sut y daethpwyd i’r symiau hyn, roedd yn teimlo mai symiau symbolaidd oeddent a gofynnodd am y manylion hynny cyn y cyfarfod nesaf. Hefyd dywedodd nad oedd unrhyw graffu erioed wedi digwydd ar y Cyfrif Buddsoddiad a Benthyciadau Canolog a gofynnodd am wybodaeth bellach ar hynny.\nDywedodd y Prif Weithredwr fod yr wybodaeth a’r ffigyrau sydd wedi eu cynnwys o fewn yr adroddiad yn safbwyntiau proffesiynol wedi eu seilio ar ddata manwl oedd ar gael i Aelodau.\nMewn ymateb i gwestiwn gan y Cynghorydd Sharps yngl?n ag a oedd yn bosibl i fandiau tai gael eu hailasesu, eglurodd y Rheolwr Refeniw na allai Sir y Fflint ar ei ben ei hun wneud hynny gan y byddai angen newid mewn deddfwriaeth gynradd yng Nghymru.Fe wnaed yr ailasesiad tai diwethaf yng Nghymru yn 2005; a’r un olaf yn Lloegr yn 1993.\nFe wnaeth y Cynghorydd Kevin Hughes sylw ar yr annhegwch fod plant yn Sir y Fflint yn derbyn llai o arian ar gyfer eu haddysg na phlant eraill ar draws Cymru. Dywedodd hefyd nad oedd yn dymuno gweld cynnydd o 8.5% yn Nhreth y Cyngor, ond er hynny fod angen gosod cyllideb.Roedd yn falch fod dirprwyaeth drawsbleidiol yn mynd i LlC ar 5 Chwefror a oedd yn dangos undod gan Gyngor Sir y Fflint a galwodd ar yr holl Aelodau i gydweithio er budd trigolion lleol y Sir.\nDywedodd y Cynghorydd Brown ei bod hefyd wedi mynychu'r hyfforddiant Rheoli Trysorlys y bore hwnnw.Ar y Rhaglen Gyfalaf roedd y côd yn dweud y dylai fod yn fforddiadwy yn nhermau lefelau Treth y Cyngor.Dywedodd fod angen i Aelodau weld y Rhaglen Gyfalaf gyda phob eitem oddi mewn fel y gallai gael ei hailasesu naill ai yn y cyfarfod nesaf ar 19 Chwefror neu ynghynt, gan nad oedd cynnydd arfaethedig o 8.5% yn Nhreth y Cyngor yn dderbyniol ac nid cyfrifoldeb y preswylwyr oedd ariannu'r bwlch.Hefyd gwnaeth sylw ar y cynnydd mewn ôl-ddyledion rhent a’r cynnydd yn y nifer o bobl sy'n dibynnu ar fanciau bwyd.Eglurodd y Prif Weithredwr y byddai adroddiad ar y Rhaglen Gyfalaf yn cael ei gyflwyno i’r Cyngor ar 19 Chwefror a dywedodd fod y Rhaglen yn cynnwys y cynlluniau hirdymor.Dywedodd fod angen i Aelodau fod yn ystyriol o’r hyn oedd yn y Rhaglen Gyfalaf hirdymor nad oedd yn gofyn am ymrwymiad o’r gyllideb 2019/2020 gan mai rhaglen dreigl ydoedd dros nifer o flynyddoedd – gallai’r adroddiad arferol o bosib gael ei ehangu i gynnwys y cynllun tymor hirach gan gynnwys y pwysau a allai gael ei roi ar refeniw.\nCynigiodd y Cynghorydd Gay y gallai’r £1.4m a adferir o’r newid mewn polisi cyfrifo yn yr Isafswm Darpariaeth Refeniw gael ei ddefnyddio i helpu i bontio'r bwlch. Eglurodd y Prif Weithredwr o ystyried y gwelliant oedd wedi ei gynnig gan y Cynghorydd Richard Jones ac a oedd nawr yn ffurfio rhan o'r cynnig cadarn, byddai angen cyngor swyddogion ar Aelodau wrth ystyried y cronfeydd wrth gefn a’r balansau. Byddai angen cytundeb gan y Cyngor fod yna ddigon yn weddill er mwyn diwallu’r holl risgiau – awgrymodd nad oedd ei chynnig felly yn ddilys gan nad oedd yn cyd-fynd; roedd angen edrych ar y pecyn cyfan o ran cronfeydd wrth gefn a byddai angen i Aelodau wneud penderfyniad, ar 19 Chwefror, wedi ei seilio ar risg. Derbyniwyd hyn gan y Cynghorydd Gay.\nDarparodd y Cynghorydd Bithell fanylion praesept Comisiynydd yr Heddlu a Throsedd oedd wedi ei gytuno yn gynharach yr wythnos honno a dywedodd na ddylai trosglwyddo trethi i’r preswylwyr barhau ac nad oedd yn ddim tebyg i incwm. Roedd y Cynghorwyr Woolley ac Ellis hefyd yn gytûn nad oedd cynnydd o 8.5% yn dderbyniol, yn arbennig ar ôl ychwanegu'r praeseptau ar gyfer Awdurdod Tân ac Achub Gogledd Cymru, Comisiynydd yr Heddlu a Throsedd a'r Cyngor Tref a Chymuned.Dywedodd y Prif Weithredwr o ystyried y ceisiadau am fwy o wybodaeth y byddai sesiwn friffio ar gyfer Aelodau yn cael ei threfnu cyn y cyfarfod ar 19 Chwefror.\nDywedodd y Rheolwr Cyllid Corfforaethol fod cyfeiriad wedi ei wneud at gronfeydd wrth gefn o £49m ac eglurodd ei fod yn cynnwys nifer o elfennau fel derbyniadau cyfalaf a chronfeydd wrth gefn, y Cyfrif Refeniw Tai a’r cronfeydd wrth gefn oedd wedi eu clustnodi – y cronfeydd wrth gefn oedd modd eu defnyddio mewn gwirionedd oedd £5.8m fel yr amlinellwyd yn yr adroddiad.Ar Reoli Trysorlys dywedodd ei bod yn bwysig peidio drysu argaeledd arian dros dro gyda chronfeydd wrth gefn, gan gyfeirio at pan fo’r Grant Cynnal Refeniw yn cael ei dderbyn o'i gymharu â phan oedd y system gyflogau yn rhedeg. Hefyd edrychwyd ar aildrefnu dyled yn rheolaidd a chafodd ei graffu gan y Pwyllgor Archwilio.\nDywedodd y Prif Weithredwr nad oedd neb yn cymryd y cynnydd o 8.5% yn Nhreth y Cyngor yn ysgafn, ond mai prif rôl swyddogion oedd cynghori Aelodau i'w helpu i hysbysu safbwynt i allu cymeradwyo cyllideb gytbwys o fewn y cyfyngiadau sydd ar gael. O ran ymweliad y ddirprwyaeth â LlC dywedodd nad oedd unrhyw hanes o unrhyw becyn yn cael ei gynnig i Gynghorau unigol.O ran y fformiwla gyllido dywedodd fod safbwynt swyddogion yn wahanol i safbwynt LlC; roedd y fformiwla wedi ei herio dros y blynyddoedd ond nid oedd erioed wedi bod yn rhan o ymgynghoriad ffurfiol na phleidlais ac nid oedd wedi ei hadolygu ers tua 20 mlynedd. Roedd y Cyngor yn credu fod y cydbwysedd rhwng gwledigrwydd, amddifadedd a phoblogaeth yn anghytbwys.Cyfeiriodd at drafodaeth flaenorol yn y Siambr ar yr wybodaeth gan y Comisiynydd Llywodraeth Leol dros Gyllid yn 2016. Roedd y Comisiwn wedi argymell yn ei adroddiad terfynol fod (1) newidiadau i’r fformiwla gyllido a arweinir gan ddemograffeg yn cael ei rewi (a fyddai wedi golygu na fyddai Sir y Fflint wedi bod ar y cyllid gwaelodol eleni); a (2) bod adolygiad llawn o’r fformiwla gyllido yn digwydd yn ôl ei ddyddiad.\nYn ogystal â gosod cyllideb ar gyfer 2019/20, roedd hefyd yn bwysig edrych y tu hwnt i'r flwyddyn honno ac, fel darlun, os oedd y Cyngor i ddefnyddio £1.3m ychwanegol o'i gronfeydd wrth gefn eleni byddai hynny'n arwain at yr hyn sy'n gyfystyr â 4.5% o ran Treth y Cyngor y flwyddyn ganlynol. Byddai angen hynny dim ond i bontio'r bwlch ar gyfer y cyllid a ddefnyddir o’r cronfeydd wrth gefn yn absenoldeb unrhyw ddatrysiad arall o ran cyllid i gymryd ei le. O ran derbyniadau cyfalaf roedd yna nifer ostyngol ar ôl - roedd y Rhaglen Gyfalaf wedi ei sybsideiddio’n drwm ar gyfer pethau lle'r oedd angen brys.O ran y sylwadau a wnaed gan y Cynghorydd Dolphin, dywedodd nad oedd dim ar ôl i’w gynnig o ran graddfa gwasanaethau oedd wedi ei dderbyn ymhob un o’r Pwyllgorau Trosolwg a Chraffu.Pe byddai swyddi yn cael eu diddymu byddai hynny’n arwain at dynnu gwasanaethau yn ôl neu eu cau.Roedd mater pensiwn athrawon yn risg enfawr i'r Cyngor ac os oedd rhaid i'r Cyngor gymryd hanner y cyfrifoldeb cyllid hwnnw gallai ‘suddo’ cyllideb y Cyngor heb i'r cronfeydd wrth gefn a argymhellir fod mewn grym.\nWrth grynhoi eglurodd y Cynghorydd Aaron Shotton fel yr amlinellir yn y Cyfansoddiad ac fel yr eglurwyd gan y Prif Swyddog (Llywodraethu) nad oedd y gyllideb o’r cychwyn yn gyfrifoldeb yr Arweinydd ond y Cyngor ar y cyd, wedi ei seilio ar argymhelliad gan y Cabinet.Nid oedd yn cynnig cynnydd o 8.5% yn Nhreth y Cyngor.Ond roedd y Cabinet wedi cydnabod, yn dilyn cyngor swyddog, mai’r unig opsiwn i gael cyllideb gyfreithlon a chytbwys oedd drwy osod Treth y Cyngor o 8.5% i bontio’r bwlch os nad oedd unrhyw ymyrraeth gan LlC.\nRoedd y Cynghorydd Chris Dolphin wedi awgrymu fod toriadau pellach yn cael eu gwneud i wasanaethau, a dywedodd na fyddai’n cynnig unrhyw doriadau pellach i wasanaethau oedd wedi ei seilio ar y cyngor gan swyddogion proffesiynol a phob Pwyllgor Trosolwg a Chraffu.O ran y llythyr gan y Gweinidog credai ei fod wedi ei ddefnyddio o fewn datganiad i’r wasg gan Aelod Cynulliad oedd yn anffodus gan ei fod yn cam gynrychioli achos Sir y Fflint.Nid oedd y Cyngor erioed wedi gofyn am adolygiad ar unwaith o’r fformiwla gyllido gan ei fod yn cydnabod y byddai’n cymryd amser ac na fyddai’n ymdrin â’r sefyllfa mae’r Cyngor yn ei hwynebu ar hyn o bryd. Yr hyn y gofynnid amdano oedd cydnabyddiaeth o sut nad oedd y fformiwla gyllido yn diwallu anghenion y Cyngor.Rhoddodd sicrwydd ei fod yn gyson wedi codi’r mater yng nghyfarfodydd CLlLC.Croesawodd y gwelliant gan y Cynghorydd Jones ond gofynnodd i Aelodau gadw mewn cof os yw'n gyfreithlon i ddefnyddio derbyniadau cyfalaf yn lle cyllid refeniw byddai'n arwain at fuddsoddiadau na fyddai o bosib yn cychwyn neu na fyddai’n parhau, fel Ysgol Uwchradd Castell Alun, Ysgol Glan Aber a Chartref Gofal Marleyfield.Ar y defnydd o unrhyw gronfeydd wrth gefn pellach, cymrodd y Cabinet gyngor gan swyddfeydd proffesiynol, a nodir yn yr adroddiad a seiliwyd ar risg.\n(a) Fod penderfyniad ar y gyllideb yn cael ei ohirio er mwyn i'r Cyngor ymgysylltu gyda Llywodraeth Cymru - drwy ddirprwyaeth drawsbleidiol - ar gyfer gwell Setliad Llywodraeth Leol er mwyn atal cynnydd yn Nhreth y Cyngor yn Sir y Fflint ac ar draws Cymru, drwy gynyddu cyllid cylchol yn benodol ar gyfer ysgolion a gwasanaethau plant;\n(b) Fod swyddogion yn edrych ar y posibilrwydd o ddefnyddio cronfeydd wrth gefn a glustnodwyd na chawsant eu hamddiffyn yn 2018/19 i’w defnyddio yn 2019/20, sy'n gyfanswm o £1.3m;\n(c) Fod swyddogion yn edrych ar y posibilrwydd o ddefnyddio derbyniadau cyfalaf i ariannu cost y Ddarpariaeth Isafswm Refeniw i ryddhau cyllid refeniw; ac\n(d) Yr ymdrinnir â cheisiadau am wybodaeth bellach mewn sesiwn briffio ar gyfer Aelodau a fyddai'n cael ei threfnu cyn cyfarfod y Cyngor Sir ar 19 Chwefror.


Rhowch Groeso i Gefnogwyr y Crysau Duon | POBL CAERDYDD | #PoblCaerdydd\nRhowch Groeso i Gefnogwyr y Crysau Duon\nWrth i Gwpan Rygbi’r Byd nesáu, dyma apêl gan Yvonne Evans i bobl Caerdydd sydd gyda diddordeb mewn gosod llety i gefnogwyr rygbi Seland Newydd.\nYn ystod Cwpan Rygbi’r Byd yn Seland Newydd 2011 fe drefnodd Trudi Gatland (gwraig Warren) a Basil Lennan gynllun aros ar gyfer cefnogwyr rygbi Cymru.\nYvonne a Delyth Morgan-Coghlan yn Seland Newydd yn 2011\nTrefnwyd y cynllun ar gyfer rhieni’r chwaraewyr yn wreiddiol, ac, wrth i’r neges ledaenu, fe dyfodd y cynllun i gynnwys nifer fawr iawn o gefnogwyr rygbi eraill o Gymru.\nRoeddwn i a fy nheulu yn ffodus iawn i fod yn rhan o’r cynllun. Cawsom lety gan deuluoedd cyfeillgar a hyfryd. Roedd y croeso yn gynnes iawn ac rydym yn parhau’n ffrindiau da gyda’r bobl a rhoddodd gartref i ni.\nYn sicr fe wnaeth gyfoethogi ein taith ac roedd yn ffordd arbennig o dda i ddod i nabod y wlad a’i phobl.\nRwyf innau, Julie Davies ac Amber Powell yn cydlynu cynllun aros yma yng Nghymru ar gyfer Cwpan Rygbi’r Byd eleni.\nOs oes gennych ddiddordeb i gynnig llety (gwely a brecwast) am un noson neu ddwy i gefnogwyr rygbi Seland Newydd dros benwythnos Hydref 2/3 pan fydd y Crysau Duon yn chwarae yn erbyn Georgia yn Stadiwm y Mileniwm, neu/ac yn ystod penwythnos Hydref 17/18 anfonwch eich manylion at rwchomestay@hotmail.com.\nY manylion sydd angen yw :\nYm mha ardal o Gaerdydd yr ydych yn byw\nFaint o bobl y byddwch yn gallu gwahodd\nSawl ystafell sbâr sydd ganddoch a faint o wlâu ym mhob un, e.e sengl, dwbwl\nOs fyddech yn ffafrio pobl ifanc, neu ganol oed ac yn hŷn\nBaner y Cornwall yn Hamilton 2011 – Cymru v Fiji\nBydd Cwpan Rygbi’r Byd 2015 yn arbennig a braf bydd cael estyn croeso i gefnogwyr y Crysau Duon.\nGan edrych ymlaen at glywed ganddoch.\nYmwelwyr i’r Ddinas yn Mwynhau Cwpan Rygbi’r Byd


Datblygiad economaidd a’r iaith Gymraeg? - Arsyllfa\nFeatured CY / Datblygiad economaidd a’r iaith Gymraeg?\nDatblygiad economaidd a’r iaith Gymraeg?\nby Arsyllfa CymruMedi 10, 2020Featured CY, Arfor\nMae’r syniad fod datblygiad economaidd yn creu swyddi ac yn caniatáu i siaradwyr Cymraeg weithio a byw yn yr ardal yn un sy’n flaenllaw o fewn polisïau economaidd-ieithyddol. Mae’n deillio efallai, o’r naratif hirsefydlog fod datblygiad economaidd a thwf neu hyfywdra ieithyddol yn mynd law yn llaw. Ond, a ydy hyn yn wir? Os ydyw, disgwylir perthynas gadarnhaol rhwng data economaidd a niferoedd o siaradwyr Cymraeg h.y. wrth i newidynnau economaidd gynyddu a chryfhau, dylai niferoedd siaradwyr gynyddu hefyd. Fel rhan o waith ymchwil cyd-destunol ar gyfer rhaglen Arfor, fe graffwyd ar yr ystadegau yma, i geisio deall y berthynas ystadegol rhwng yr economi a’r iaith.\nYn ystod y prosiect, aethpwyd ati, drwy dechnegau econometreg, i geisio archwilio’r rhagdybiaeth hon, ac yn benodol, i archwilio’r berthynas rhwng datblygiad economaidd a thwf neu gynaliadwyedd mewn niferoedd o siaradwyr Cymraeg yn ardal Arfor. Llusgwyd (lagged) twf GVA o 1 a 2 flynedd ar wahân er mwyn craffu ar unrhyw effeithiau a ohiriwyd, ac fe archwiliwyd ystod eang o newidynnau economaidd ychwanegol hefyd.\nMae sgôr o +1 yn Nhabl 1 isod yn dangos perthynas berffaith rhwng newidynnau, h.y. fod niferoedd siaradwyr a’r GVA yn cynyddu wrth i GVA wneud. Mae sgôr sydd yn agos at sero yn dangos nad oes perthynas ystyrlon rhwng GVA a niferoedd siaradwyr, tra bod sgôr o -1 yn dynodi perthynas negyddol berffaith h.y. wrth i’r GVA dyfu, mae’r nifer o siaradwyr yn gostwng.\nFel a ddengys yn y tabl isod, wedi llusgo twf GVA o flwyddyn, yng Ngwynedd yn unig y gwelwn berthynas arwyddocaol a phositif, er nad yw’n sylweddol. Ond ar y cyfan, ychydig iawn o berthynas gadarnhaol sydd rhwng twf mewn GVA a’r niferoedd o siaradwyr Cymraeg.\nTabl 1: Cyfernodau Cydberthyniad (Correlation Coefficient) (GVA a siaradwyr Cymraeg)\nSylfaen 1 flwyddyn yn llusgo 2 flynedd yn llusgo\nMôn -0.522 -0.607 -0.661\nSir Gâr -0.132 -0.089 0.059\nYn wir, perthynas negatif sydd i’w weld ar y cyfan h.y. wrth i’r economi gryfhau, mae nifer y siaradwyr yn gostwng. Yn achos Ceredigion a Sir Gâr, mae’r berthynas negyddol hon yn tueddu i wanhau ymhellach dros amser, ond yn Ynys Môn, mae’r berthynas yn gryf, a’r sefyllfa negyddol yn cydgrynhoi dros amser. Adlewyrchir canlyniadau tebyg neu fymryn yn llai negyddol pan gaiff cyflogaeth ei chynnwys fel newidyn yn y dadansoddiad atchweliad.\nEr gwaethaf y canlyniadau hyn, dylid dwyn i gof fod cyfyngiadau o ran amser, adnoddau a data i’r astudiaeth. Rhaid nodi natur arbrofol yr ymchwil hefyd, ac i beidio a datblygu casgliadau pellgyrhaeddol neu ysgubol ar ei sail. Dylid ystyried y canlyniadau hyn fel canfyddiadau rhagarweiniol yn unig. Sail ar gyfer ymchwil pellach yw’r gwaith yma.\nSerch hynny, mae’r data yn cyflwyno elfennau newydd i’w hystyried tra’n trafod ac astudio’r berthynas rhwng yr economi lleol a hyfywedd yr iaith Gymraeg. Nid yw’r data yn cefnogi’r rhesymeg fod datblygu’r economi, ac yn benodol creu mwy o swyddi a chyflogaeth well, yn gysylltiedig â chynnydd yn y niferoedd o siaradwyr Cymraeg. Mewn gwirionedd, mae’r data yn awgrymu i’r gwrthwyneb; fod y cynnydd economaidd a welwyd yn Ynys Mon, ac i raddau yng Ngheredigion a Sir Gâr ers 2005, yn cyd-fynd â dirywiad yn sefyllfa ieithyddol y Gymraeg.\nRhaid pwysleisio nad yw’r dystiolaeth yn cefnogi’r awgrym fod datblygiad economaidd yn achosi cwymp yn y nifer o siaradwyr, ond mae perthynas ystadegol rhwng y datblygiad economaidd mewn llefydd fel Ynys Môn a gostyngiad mewn niferoedd siaradwyr. Mae natur y berthynas yna yn un sydd angen ei archwilio a’i deall, os yw gwneuthurwyr polisi am osgoi datblygiadau economaidd sy’n andwyol i’r iaith.\n Ardal Arfor yw Ceredigion, Sir Gar, Gwynedd ac Ynys Mon\n Gwnaethpwyd y gwaith ystadegol yma gan John Pritchard\n Ni chafodd hyn ei gynnal yn y fformat confensiynol ar gyfer y math hwn o waith, lle gosodir canlyniad atchweliad (regression) i gasgliad damcaniaethol rhagdybiedig. Yn hytrach, dadansoddwyd y data hwn heb ragdybiaethau.\n Roedd atchweliad logistaidd o ddata ‘Understanding Society’ ar gyfer 2009-11 yn awgrymu nad oedd perthynas ystyrlon rhwng weithgarwch economaidd a’r Gymraeg.\n Yn wir, doedd yr rhif ‘R’ ddim yn arbennig o uchel ym mhob achos – ond oddeutu 0.5.\nArgymhellion Marchnad Lafur Cymraeg →


Cyflwyniad i Gysylltiadau Rhyngwladol - Cyrsiau rhan amser i oedolion - Prifysgol Caerdydd\nMae Cysylltiadau Rhyngwladol yn ddisgyblaeth gyffrous sy'n ymchwilio i wleidyddiaeth yn y fforymau rhanbarthol a byd-eang.\nMae’r modiwl hwn yn cyflwyno myfyrwyr i gysyniadau allweddol Cysylltiadau Rhyngwladol yn eu cyd-destun hanesyddol ac yn archwilio’r damcaniaethau rhyngwladol hanfodol a ddatblygwyd dros y blynyddoedd i ddeall y system ryngwladol.\nDyma fodiwl gwerth 10 credyd ar y Llwybr at Gysylltiadau Rhyngwladol a Gwleidyddiaeth.\ncyflwyniad i ddamcaniaethau cysylltiadau rhyngwladol\ncyfrifoldeb dros warchod\nhunan-benderfyniad a chydnabyddiaeth.\nAr gyfer y cwrs hwn, cewch eich asesu ar sail un traethawd neu un prawf dosbarth.


ENGLISH |Cliciwch yma am fanylion cyswllt, neu ffoniwch 07794 147 195\nCroeso i Wyliau Fferm Aberdaron\nRydym ni fel teulu wedi bod yn ffermio yma ym Mryn Gwynt dros 10 mlynedd bellach fel y bu fy rhieni a fy nain a thaid ynghynt. Fferm fechan o ddefaid a gwartheg sydd yma a dim ond yn ddiweddar rydym wedi arall gyfeirio i’r diwydiant twristiaeth.\nEin prosiect cyntaf oedd trosi ‘r hen fydai godro i fwthyn gwyliau, yna sefydlwyd y safle carafannau a phebyll ac wedyn trosi’r hen weithdy i fod yn dŷ gwely byncs.\nMae ein menter ddiweddaraf mewn maes hollol wahanol - becws!! Prynwyd y becws ym mhentref Aberdaron yn ôl ym mis Tachwedd 2012, ac mae'n mynd o nerth i nerth. Dewch i flasu ein bara a chacennau cartref ffres yn ddyddiol!!\nRydym yn eithaf ffyddiog y bod gennym amrywiaeth dda o wahanol letya sy’n cynnig gwahanol gyllideb a disgwyliadau o letya sylfaenol yn y tŷ gwely byncs i letya mwy moethus yn y bwthyn. Ceir cyfleusterau da a glân hefyd yn ein safle gwersylla.\nFelly, beth am fwynhau profiad newydd o wyliau i’r hen ac ifanc fel ei gilydd yma ym Mhenrhyn Llŷn. I'r sawl sy'n hoffi anifeiliaiad mae gennym afr fach o'r enw Sharon a chi o'r enw Del sydd wrth eu bodd cael sylw a chwmni. Trowch eich llaw at bysgota oddi ar y creigiau sy’n llythrennol ddim ond ychydig funudau o gerdded i ffwrdd oddi yma lle gellid dal Hyrddyn, Bas, Morlas, Macrell neu hyd yn oed Penfras. Neu os ydych yn adarwr gellir cael y cyfle yma i weld adar ysglyfaethus (Bwncath, Hawg, Barcud a Thylluanod), adar y môr (Mulfrain, Mulfrain Gwynion, Palod, Gwylog) neu ychydig o Frain Coesgoch, Y Gog neu Glas y Dorlan. Neu efallai, dim ond mwynhau y golygfeydd hardd o Anelog neu o draethau tywodlyd Aberdaron neu Porth Oer. Cliciwch ar un o'n Linciau yn yr adran Wybodaeth i drefnu rhai o'ch teithiau cerdded ar hyd y llwybyr arfordirol newydd o amgylch Penrhyn Llyn neu i archebu taith gerdded dywysedig, neu i'r rhai mwy anturus, beth am drio gwersi syrffio ym Mhorth Oer neu Abersoch?\nRydym yn gobeithio ein bod wedi dal digon o'ch dychymyg i fod wedi eich temtio chi i ddod i ymweld â ni yma, ac un peth sy'n sicr, bydd croeso cynnes Cymreig yn eich disgwyl, ynghyd â torth o fara ffres, bara brith a menyn Cymreig!!!\nDiolch i chi am ymweld â'n gwefan.\nVillage of the Year (Cyfieithiad i ddod)\nShort Breaks (Cyfieithiad i ddod)\nTaith gerdded gylchol\nDewch draw i gyfarfod ein geifr cyfeillgar!\nBeth am ddod draw am egwyl fer i Aberdaron?\nI gerdded y llwybr arfordirol sydd newydd agor, dyma'r lle delfrydol i aros.\nLlogwch un o’n beiciau a beicio ar hyd rhai o lonydd bach prydferth Penrhyn Llŷn


CMA: Cofysgrifau Eglwys Engedi, Caernarfon, 15 results 15\nCymdeithas Ddirwestol y Methodistiaid Calfinaidd Eglwys a Chynulleidfa Engedi, Caernarfon, 1 results 1\nYsgol Sabothol Mark Lane (Caernarfon, Wales), 1 results 1\nCymdeithas Ddirwestol y Methodistiaid Calfinaidd Eglwys Engedi, Caernarfon -- Registers., 1 results 1\nChurch maintenance and repair -- Wales -- Caernarfon., 1 results 1\nChurch architecture -- Conservation and restoration -- Wales -- Caernarfon., 1 results 1\nChurch correspondence -- Wales -- Caernarfon., 1 results 1\nBaptismal records -- Wales -- Caernarfon, 1 results 1\nDissenters, Religious -- Wales -- Caernarfon -- Registers, 1 results 1\nPews and pew rights -- Wales -- Caernarfon, 1 results 1\nTemperance -- Societies, etc., 1 results 1\nCMA: Cofysgrifau Eglwys Engedi, Caernarfon series\nTop-level description CMA: Cofysgrifau Eglwys Engedi, Caernarfon\nYmhlith y llyfrau ceir llyfr cyfrifon a llyfr casgliadau'n ymwneud â chodi'r addoldy cyntaf, 1841-1886; llyfrau casgliadau a thaliadau misol, 1849-1886; llyfr casglu'r Eglwys newydd, 1866-1867; a llyfrau cyfraniadau at yr adeiladau,...\nNodir enwau, cyfeiriadau a chyfraniadau'r aelodau, 1898-1983. Ffurflenni a geir yn y ffeil olaf yn crynhoi'r cyfraniadau, 1992.\nLlyfrau'r Trysorydd, 1924-1991, ynghyd â ffeiliau o ohebiaeth, 1977-1994, yn ymwneud â materion ariannol.\nCofrestri anghydffurfiol yn cynnwys cofnodion ar gyfer y cyfnod, 1866-1998, ynghyd â rhai cofnodion gweinyddol eraill.\nCofrestri gan gynnwys cofrestr y plant, 1905-1974, a Chofrestri Eglwysig, 1905-1975.\nLlyfrau cofnodion pwyllgorau\nLlyfrau cofnodion amrywiol yn ymwneud â materion fel organ yr Eglwys, 1893-1985, a chofnodion y Pwyllgor Bugeiliol, 1989-1996. Ceir hefyd gofnodion Cyngor Eglwysi Rhyddion Caernarfon, 1914-1929.\n1901-1929, 1975-1976, 1979-1998\nPapurau, 1901-1998, yn ymwneud â gwaith cynnal a chadw ar Eglwys Engedi, gan gynnwys adroddiadau gan benseiri ar gyflwr yr adeilad.\nYsgol Sul Engedi\nYn eu plith mae llyfrau cofnodion, 1896-1946, llyfrau'r ysgrifennydd, 1956-, llyfr cyfrifon, 1974-1980, a chofrestr, 1983-1990.\nPapurau, 1917-1983, yn ymwneud ag Ysgol Sul Mark Lane, gan gynnwys llyfr cyfrifon a llafur, 1917-1926, a llyfr cofnodion, 1953-1973.\nYsgol Sabothol Mark Lane (Caernarfon, Wales)\nCyfarfod Cystadleuol Engedi\nLlyfr cofnodion Pwyllgor Cyfarfod Cystadleuol Engedi, Caernarfon, 1884-1885, ynghyd â thraethawd 'Hanes yr achos, a'r hen gymeriadau yn Engedi er adeg ei gychwyniad' gan David Jones ar gyfer Cyfarfod Cystadleuol Ysgol Sabathol Enged...\nY Casgliad Chwarterol a'r Gronfa Gynnal\nLlyfrau cyfraniadau at y Casgliad Chwarterol, 1929-1948, a'r Gronfa Gynnal, 1949-1966.\nCofnodion yn ymwneud â phwyllgorau amrywiol yr Eglwys, 1882-1999, y swyddogion yn arbennig, ac adroddiadau am gyfarfodydd sefydlu gweinidogion.


Pysgota - Bae Caerdydd\nOriel Ffoto Pysgota >>>\n> Hafan > Pysgota\nDros y ddeng mlynedd ddiwethaf mae ecoleg Bae Caerdydd wedi caniatáu datblygiad pysgodfa fras iach gydag amrywiaeth dda o gynefinoedd a rhywogaethau pysgod a ddylai fod o ddiddordeb i bysgotwyr newydd a rhai sy'n hen law arni. Ymysg y rhywogaethau sy’n bresennol mae rhufellod, cochgangod, brwyniaid, draenog dwr croyw, merfogiaid, carpiaid, rhuddbysgod a phenhwyaid. Ym misoedd yr haf mae’r hyrddyn yn ymwelydd cyson sy’n rhoi cyfleoedd pysgota ychwanegol.\nAgorwyd y Bae i bysgota bras mewn rhai mannau ym mis Chwefror 2010, ond mae'r potensial yna i ehangu i weithgareddau eraill yn y dyfodol wrth i ddiddordeb gynyddu a bod fwyfwy o bobl yn dod i bysgota yn y Bae. Mae ansawdd gwych y dŵr yn y Bae a’r gadwyn fwyd dda ar gyfer y pysgod wedi golygu cyfraddau tyfu gwych ar gyfer ystod o rywogaethau yn barod, ac mae’r potensial o ddal pysgod sampl yn y dyfodol yn dda iawn.\nMae Awdurdod yr Harbwr yn parhau i ddatblygu a gwella cyfleusterau pysgota, yn ogystal â gweithio’n agos gyda grwpiau cymunedol ac ysgolion ar ddiwrnodau cyflwyno pysgota i bobl sydd â diddordeb. Mae gennym hefyd gysylltiadau agos gyda sefydliadau sy’n berthnasol i bysgota fel Asiantaeth yr Amgylchedd, Ffederasiwn Pysgotwyr Cymru (corff llywodraethu) a chlybiau pysgota lleol.


Blog Archives - Page 2 of 2 - Rhun ap Iorwerth AS - Plaid Cymru\nBlog profiad gwaith – gan Ifan Hughes\nPosted on 11/07/2016 by Heledd Roberts\nCefais gyfle i fynd am wythnos o brofiad gwaith gyda Rhun ap Iorwerth, Aelod Cynulliad Ynys Môn, yn ei swyddfa yn Llangefni ym mis Gorffennaf 2016. Rwyf yn fyfyriwr ail flwyddyn ym Mhrifysgol Bangor yn astudio Hanes ac yn byw ym Mryngwran Ynys Môn. Gan fy mod yn agosáu at ddiwedd fy nghyfnod yn y Brifysgol a dal ddim yn rhy siŵr o beth i wneud yn y dyfodol, roedd profiad gwaith gyda Rhun yn gyfle da i mi ddod i ddeall mwy am waith AC. Gan fy mod yn astudio Hanes a gyda diddordeb mewn gwleidyddiaeth roedd y profiad yn agoriad llygaid i mi er mwyn penderfynu pa lwybr y byddaf yn ei ddilyn ar ôl graddio.\nYn ystod fy amser cefais y cyfle i gyflawni nifer o wahanol dasgau a chael nifer o brofiadau newydd a oedd yn ddefnyddiol iawn i mi. Treuliais fy amser yn y swyddfa yn Llangefni am yr wythnos gyfan ac yno cefais hefyd y cyfle i weithio yng nghwmni Rhun a’i staff a oedd yn barod i fy helpu ac yn rhoi digon o waith i mi wneud.\nMynychais un o gyfarfodydd cyhoeddus Rhun yng nghlwb rygbi Llangefni ar y 4ydd o Orffennaf ynglŷn â’r refferendwm a sut oedd Rhun yn bwriadu symud ymlaen yn dilyn y canlyniad i Adael Ewrop. Yn dilyn y cyfarfod cefais gyfle i ysgrifennu Datganiad I’r Wasg am y digwyddiad. Gan nad oeddwn erioed wedi ysgrifennu Datganiad o’r blaen, roedd hyn yn sgil defnyddiol iawn gan fod ysgrifennu datganiad yn ffocysu ar ddefnyddio dyfyniadau yn hytrach na fy nehongliad personol, rhywbeth yr wyf yn ei wneud yn aml yn fy ngwaith yn y Brifysgol.\nCymerais ran mewn ‘Cymhorthfa’ gyda Rhun yn gwrando ar broblemau ac ymholiadau pobl ynglŷn â nifer o faterion gwahanol. Wrth gymryd nodiadau ar yr ymholiadau roeddwn wedyn yn mynd ati i ysgrifennu llythyrau er mwyn ceisio datrys eu problemau. Hefyd ysgrifennais lythyrau yn llongyfarch grwp Creating Chances gan eu bod wedi ennill grant gan y Gronfa’r Loteri Fawr. Treuliais amser hefyd yn mynd drwy benawdau o’r Holyhead & Anglesey Mail ac yn rhoi crynodeb o’u cynnwys er mwyn diweddaru Rhun ar y newyddion lleol.\nGan nad oeddwn wedi mynd lawr i Gaerdydd gyda Rhun, cefais y cyfle i fynychu cyfarfodydd ym Môn. Drwy fynychu’r cyfarfodydd yma cefais syniad o beth mae Rhun a’i aelodau o’i staff yn ei ddelio gydag a chefais hefyd y cyfle i leisio fy marn yn rhai o’r cyfarfodydd yma.\nRoedd hi’n wythnos ddiddorol iawn ac fe wnes i wir fwynhau’r profiad o gael dod i weithio gydag AC a dod i ddeall mwy am sut fath o waith maent yn delio gyda nhw. Yn sicr mae’r wythnos o brofiad gwaith wedi bod yn ddefnyddiol iawn i mi er mwyn meddwl am swydd o fewn gwleidyddiaeth yn y dyfodol.\nBlog profiad gwaith – gan Madalen Reid\nPosted on 02/07/2016 by Heledd Roberts\nGes i’r cyfle i wneud wythnos o brofiad gwaith gyda Rhun ap Iorwerth, Aelod Cynulliad Ynys Môn, ym Mehefin 2016. Rydw i’n ddisgybl chweched dosbarth yn Ysgol Tryfan ym Mangor, ac rydw i’n byw ym Mhorthaethwy ar Ynys Môn. Er bod fi ddim yn astudio gwleidyddiaeth yn yr ysgol, mae gen i ddiddordeb mawr yng ngwleidyddiaeth Cymry, Prydain a’r byd, ac rydw i’n gobeithio astudio gwleidyddiaeth yn y brifysgol ac ella mynd ymlaen i weithio ym maes gwleidyddiaeth yn y dyfodol. Wnes i ddewis gwneud mi mhrofiad gwaith hefo Rhun ap Iorwerth oherwydd roeddwn i eisiau gweld gwaith dydd i ddydd AC a dod i ddeall mwy am fyd gwleidyddiaeth, ac yn enwedig gwleidyddiaeth Cymru.\nRoedd yr wythnos roeddwn i’n gwneud fy mhrofiad gwaith yn wythnos ofnadwy o bwysig a diddorol yng ngwleidyddiaeth Cymru, Prydain ac Ewrop. Yr wythnos cynt, roedd y Deyrnas Unedig wedi pleidleisio i adael yr Undeb Ewropeaidd, hefo’r rhan fwyaf o siroedd Cymru yn pleidleisio i adael. Oherwydd hyn, ges i weld yr ochr cyffroes o waith AC, wrth i faterion pwysig fel yr Undeb Ewropeaidd cael eu trafod yn y cynulliad.\nGwariais tair allan o’r pum diwrnod yn Swyddfa Etholaeth Rhun ap Iorwerth yn Llangefni, lle ges i’r cyfle i ysgrifennu llythyrau a chlywed cwynion a phroblemau etholwyr oedd yn dod i’r swyddfa. Roedd hi’n ddiddorol gweld bod rhaid i staff AS delio hefo amryw o broblemau, o rhai bach oedd yn gallu cael eu datrys yn hawdd, i bryderon ynglŷn â materion pwysig fel canlyniad refferendwm yr UE, lle doedd dim atebion sydyn a hawdd. Dangosodd hyn i mi fod gwaith AC yn ei etholaeth yn bwysig, yn ogystal â’i waith yn y Senedd.\nGwariais y ddau ddiwrnod arall o’r wythnos yn y cynulliad yng Nghaerdydd. Dyma oedd y rhan mwyaf cyffroes o fy wythnos profiad gwaith. Roedd y swyddfa yn brysur, a wnes i gyfarfod pobl oeddwn i ddim ond wedi gweld ar y teledu o’r blaen, fel arweinydd Plaid Cymru, Leanne Wood. Ges i’r cyfle i wylio sesiwn plenary yn y Senedd, a hefyd trafodaeth amdan ganlyniadau’r refferendwm yr wythnos cynt. Ges i weld sut roedd pobl hefo safbwyntiau gwahanol iawn yn gallu trafod materion pwysig gan drio dod i gytundeb amdan beth i wneud nesaf i wneud y peth gorau i Gymru. Roedd o’n ddiddorol gweld trafodaeth o fater mor bwysig yn cymryd lle tra roeddwn i yn gwylio, ac i weld sut mae trafodaeth yn y Senedd yn gweithio, a sut mae penderfyniadau yn cael eu gwneud. Roedd y galeri cyhoeddus yn llawn oherwydd pwysigrwydd y drafodaeth, ac roedd hi’n amlwg iawn roedd gan bawb, yn cynnwys y cyhoedd, teimladau cryf am a mater oedd yn cael ei drafod\nWnes i hefyd dysgu mwy am y ffordd roedd pwyllgorau a grwpiau trawsbleidiol yn cael eu sefydlu, eu pwrpas a sut roedden nhw’n gweithio. Roedd hyn yn agwedd o lywodraeth doeddwn i ddim wedi meddwl llawer amdan yn y gorffennol, a wnes i weld bod trafodaethau yn y Senedd dim ond yn rhan o’r gwaith roedd AC yn gwneud.\nRoedd o’n wythnos ddiddorol iawn, ac rydw i rŵan yn deall mwy amdan y fath o waith mae pobl yn gwneud ym maes gwleidyddiaeth yng Nghymru, ac mae’r profiad wedi gwneud fi’n fwy sicr na gwleidyddiaeth rydw i eisiau ei astudio yn y dyfodol.


Celtiaid Clasurol: Cymru a'r Alban yng Ngoleuni Groeg a Rhufain - Prifysgol Cymru\nHafan > Newyddion a Digwyddiadau > Newyddion > CAWCS > Celtiaid Clasurol: Cymru a'r Alban yng Ngoleuni Groeg a Rhufain\nCeltiaid Clasurol: Cymru a'r Alban yng Ngoleuni Groeg a Rhufain\nAmserir y gynhadledd hon i gyd-fynd ag arddangosfa ryngwladol o ddarluniau gan yr artist Richard Wilson (1714-1782). Daw arbenigwyr o wahanol feysydd at ei gilydd i drafod dylanwad Groeg a Rhufain ar deithwyr i Gymru ac i’r Alban yn ystod y cyfnod Rhamantaidd.\nGan adlewyrchu natur amryfal ysgrifau teithio yr adeg honno, ystyrir ymatebion testunol, gweledol, hynafiaethol a gwyddonol i dirluniau y ddwy wlad yn ail hanner y 18fed ganrif. I ba raddau y gwelai artistiaid ac awduron gyferbyniad rhwng diwylliannau’r Gogledd a’r De? A sut oedd addysg Glasurol a theithio yng Nghroeg a Rhufain wedi dylanwadu ar eu ffordd o edrych ar dirwedd Prydain, a’u dealltwriaeth o’r gorffennol Prydeinig?\nTrefnir y digwyddiad hwn ar y cyd gan Ganolfan Uwchefrydiau Cymreig a Cheltaidd Prifysgol Cymru ac Amgueddfa Cymru. Mae’n nodi cychwyn prosiect newydd dan ofal y Ganolfan & Phrifysgol Glasgow, gyda nawdd yr AHRC - Teithwyr Chwilfrydig: Thomas Pennant a theithiau i Gymru ac i’r Alban 1760-1815.\nMynediad am ddim ond rhaid i ni wybod niferoedd. Gallwch gofrestru drwy anfon e-bost at a.elias@cymru.ac.uk erbyn 1 Medi.\nGwasgwch yma i weld y rhaglen a gwasgwch yma am y poster.


Rhybuddion Tywydd Melyn ar waith o hyd y penwythnos hwn\nMae'r Swyddfa Dywydd wedi cyhoeddi dau Rybudd Tywydd Melyn ar gyfer Rhondda Cynon Taf, oherwydd rhagor o law trwm. Bydd y rhybuddion ar waith o 9pm ddydd Gwener 29 Hydref i 9am ddydd Sadwrn 30 Hydref, a chanol nos ddydd Sadwrn 30 Hydref i 3pm ddydd Sul 31 Hydref.\nMae hyn dilyn glaw trwm parhaus dros y diwrnodau diwethaf, ac mae'n bosibl y bydd yn achosi amodau gyrru gwael, tarfu ar drafnidiaeth gyhoeddus a pherygl llifogydd mewn rhai lleoedd. Y cyngor i yrwyr yw i ganiatáu amser ychwanegol i deithio yn ystod cyfnod y ddau rybudd.\nOs bydd problemau gyda chi dros y penwythnos, ffoniwch ein rhif mewn argyfwng y tu allan i oriau sef 01443 425011.\nUnwaith eto, bydd gan y Cyngor swyddogion ac adnoddau ychwanegol i fynd i'r afael ag unrhyw broblemau dros y penwythnos. Bydd y Cyngor hefyd yn monitro cylfatiau dros y penwythnos a bydd yn clirio malurion os bydd angen.\nWedi ei bostio ar 29/10/21


Steve Cooper eisiau rhoi rhyddid i Ben Cabango chwarae – Golwg360\nSteve Cooper eisiau rhoi rhyddid i Ben Cabango chwarae\n14 Rhagfyr 2019 am 11:44\nLlun: Clwb Pêl-droed Abertawe\nFe fydd y Cymro Cymraeg Ben Cabango yn cael rhyddid i chwarae ei gêm ei hun yng nghrys Abertawe, yn ôl y rheolwr Steve Cooper.\nDechreuodd yr amddiffynnwr canol 19 oed ei gêm gynghrair gyntaf i’r Elyrch yn erbyn Blackburn nos Fercher, ac mae wedi cael ei ganmol am ei berfformiad.\nFe fydd e’n gobeithio cael cyfle eto yn erbyn Middlesbrough heddiw.\n“Doedden ni ddim wedi oedi o gwbl cyn ei ddewis e,” meddai Steve Cooper mewn cyfweliad â golwg360.\n“Doedden ni ddim yn poeni o gwbl am ei ddewis e ar y lefel yma ac fe wnaeth e brofi ein bod ni’n iawn.\n“Roedd e’n edrych fel pe bai e wedi chwarae tua 50 o gemau’n barod.\n“Roedd e’n chwarae yn erbyn ymosodwr profiadol, Danny Graham, ac roedd ambell dro pan wnaeth Danny Graham rywfaint o’i brofiad wrth fynd o’i gwmpas e ond dim byd oedd wedi achosi pryder mawr.\n“Dw i’n falch iawn gyda’r ffordd mae Benny yn chwarae ac yn amlwg, mae hynny’n dangos mewn gemau.\n“Dyna’r tro cyntaf iddo fe chwarae mewn gêm gynghrair ac ro’n i’n meddwl ei fod e’n wych.”\n‘Rhaid i ni roi cyfleoedd iddo fe’\nDim ond tri amddiffynnwr canol sydd gan yr Elyrch yn sgil absenoldeb Joe Rodon, ond mae Steve Cooper yn barod i ystyried ei ddewis e’n rheolaidd, ynghyd â Mike van der Hoorn neu Ben Wilmot, sydd ar fenthyg o Watford.\n“Dw i wedi dweud eisoes y bydd e’n dod yn chwaraewr rheolaidd i Abertawe rywbryd y tymor nesaf a’r tymorau canlynol.\n“Gorau po gyntaf y gallwn ni roi cyfleoedd iddo fe, fel ei fod e’n dod i arfer â chwarae ar y lefel yma.\n“Fe fydd e’n opsiwn da i ni.\n“Yn y gynghrair yma, mae disgwyl i chi amddiffyn peli hir, bod yn gystadleuol, symud at y bêl a dechrau ymosod.\n“Ond wedyn fe fyddwch chi’n mynd yn erbyn chwaraewr creadigol iawn fel eich bod chi’n cael eich profi’n amddiffynnol mewn sawl ffordd.\n“Mae e wedi dechrau’n dda ond dydyn ni ddim eisiau mynd dros ben llestri, a dw i ddim yn meddwl y bydd e chwaith.\n“Wna i ddim gadael iddo fe!\n“Mae e’n gweithio’n galed i gael ei ddewis fel pawb arall.\n“Rydyn ni eisiau i’n hamddiffynwyr canol chwarae gyda’r bêl ac os yw e’n meddwl fod cyfle i ymosod, mae gyda fe ryddid i wneud hynny – dim ond ei fod e’n amddiffyn yn y lle cyntaf!”\nYn ôl Steve Cooper, mae Ben Cabango yn gymeriad diymhongar sy’n debygol o ymdopi’n dda â’r pwysau ar ei ysgwyddau ifainc.\n“Mae’n dibynnu’n llwyr ar yr unigolyn,” meddai.\n“Mae gyda chi chwaraewyr sy’n torri trwodd yn ifanc ac yn dod yn rhan o’r tîm yn gyflym iawn, yn dod yn adnabyddus ond ddim yn newid o gwbl.\n“Mae eraill wedyn yn gorfod cael eu rheoli rywfaint.\n“Dw i’n meddwl y bydd Benny yn cadw ei draed ar y ddaear. Mae’n foi hapus, yn gweithio’n galed bob dydd a dw i ddim yn meddwl y bydd e’n newid dim.\n“Os yw e, bydda i’n barod i’w atgoffa fe!”\nSylw gan glybiau eraill\nYn ystod ei gyfnod byr gydag Abertawe, mae Ben Cabango wedi denu diddordeb sawl tîm yng nghynghrair y Bundesliga yn yr Almaen.\nOnd yn ôl Steve Cooper, fe fydd e’n cael cyfle yng nghrys Abertawe fel nad yw’n teimlo bod angen iddo fe symud er mwyn datblygu ei yrfa.\n“Mae e’n gwybod ein bod ni’n ei hoffi fe a dw i’n eitha’ sicr ei fod e’n teimlo’r un fath am fod yma, a’i fod e’n mwynhau ac yn barod i ymroi dros yr achos,” meddai.\n“Dw i’n credu bod unrhyw un sy’n chwarae’n dda ar y lefel yma’n cael sylw, yn enwedig os ydyn nhw’n ddigon ifanc fel y byddan nhw’n chwarae am flynyddoedd i ddod.\n“Byddwn ni ein hunain yn edrych am chwaraewyr ar gyfer y dyfodol, dyna sut mae’n gweithio.\n“Allwch chi ddim osgoi hynny.”\nLlwyddiant yr Academi\nAr ôl creu argraff yn gapten ar dîm yr Academi, mae Ben Cabango yn un o griw o chwaraewyr addawol sydd wedi torri trwodd o’r Academi i’r tîm cyntaf, gan ddilyn yn ôl troed chwaraewyr fel Connor Roberts a Joe Rodon.\nYn ôl Steve Cooper, does dim diben cael Academi os nad yw’r chwaraewyr yn cael cyfle i chwarae yn y tîm cyntaf ar ddiwedd eu taith.\n“Dydy’r Academi ddim yn elwa os nad oes yna gyfle ar y diwedd,” meddai.\n“Mae hynny’n amlwg yn Chelsea, er enghraifft.\n“Maen nhw bob amser wedi cael chwaraewyr ifainc arbennig o dda ac un rhwystredigaeth, o bosib, yw na fu cyfle ar y diwedd i chwarae i’r tîm cyntaf.\n“Ond mae’r cyfleoedd wedi dod eleni o dan Frank Lampard, ac mae wedi talu ar ei ganfed.\n“Mae angen i ni barhau i gredu mewn chwaraewyr ifainc a sicrhau fod undod rhwng y top a’r gwaelod o ran ein llwybrau.\n“Mae un peth yn sicr, fel mae Benny wedi gwenud, os gall chwaraewyr ddangos y gallan nhw chwarae ar y lefel yma, fe wnawn ni roi’r cyfle iddyn nhw.”\nAbertawe’n barod i roi cyfle rheolaidd i Ben Cabango\nCymro Cymraeg yn llygadu cyfle i’r Elyrch yn y Bencampwriaeth\n“Mae pawb eisiau gweld bois o’r Academi’n torri trwodd”\nJess Phillips allan o’r ras i arwain y Blaid Lafur\nSbaen yn cyhoeddi argyfwng hinsawdd\nAnnibyniaeth i’r Alban: datgelu’r cam nesaf “yr wythnos nesaf\nGwlad Groeg am gael dynes yn arlywydd am y tro cyntaf


Digwyddiad Cyfarfod yr Artistiaid - Gweithiau Celf Cyhoeddus ar Flaendraeth y Fflint - Dydd Sadwrn 6ed o Ebrill 2.30-4.30 yn Llyfrgell y Fflint\nFel rhan o fenter adfywio'r Fflint, gwahoddodd y Rheolwr Prosiect curadurol Addo a Chyngor Sir y Fflint, mewn partneriaeth gyda Cadw, ac amrywiaeth o bartneriaid lleol, geisiadau gan artistiaid profiadol i gynhyrchu gweithiau celf ar gyfer y dref.\nHysbysebwyd dau gomisiwn; Comisiwn Un – gwaith celf ‘eiconig' i gael ei leoli ar Flaendraeth y Fflint. Comisiwn Dau – Llwybr Celf yn cysylltu’r blaendraeth gyda’r dref fel rhan o fenter adfywio ehangach y tirlun unigryw a chymhellol hwn.\nDewiswyd pum artist i'w rhoi ar y rhestr fer i gynhyrchu dyluniadau cychwynnol ar gyfer gwaith celf eiconig ar y blaendraeth. Bydd syniadau cychwynnol yr artistiaid yn ystyried ac yn ymateb mewn dull sensitif i’r nodweddion arwyddocaol cenedlaethol fel ardal heneb cofrestredig Castell Fflint. Dewiswyd pob un o’r artistiaid yn sgil eu brwdfrydedd ar gyfer y briff a’u gallu i gydweithio ag eraill wrth ddatblygu a chyflawni’r gweithiau celf. Bydd y syniadau cychwynnol, yn cael eu haddasu ymhellach a’u hesblygu, ac ar ddangos i’r cyhoedd yn Llyfrgell y Fflint rhwng 1 a 6 Ebrill. Caiff trigolion lleol gyfle i roi barn ar y dyluniadau cychwynnol a chyfarfod yr artistiaid i drafod eu syniadau mewn digwyddiad arbennig rhwng 2.30-4.30yp dydd Sadwrn 6 Ebrill yn Llyfrgell y Fflint. Bydd y sesiwn yn gyfle I weld dyluniadau cychwynnol o’r hwb cymnedol newydd arfaethedig ar gyfer y blaendraeth a fydd yn cynnwys cyfleusterau pêl-droed, rygbi a chlwb cymdeithasol, canolfan i ymwelwyr a Gorsaf y Bad Achub.\nYr artistiaid ar y rhestr fer ydi:\nManon Awst, mae hi’n artist ac ymchwilydd sydd wedi’i lleoli yng Nghaernarfon, sydd wedi creu cerfluniau safle-benodol a gosodiadau ar draws Ewrop manonawst.com.\nMae Howard Bowcott howardbowcott.co.uk wedi’i leoli yng ngogledd Cymru ac mae’n gweithio ar brosiectau celfyddydau ac adfywio trwy gydol y DU ac ymhellach i ffwrdd.\nMae Richard Harris richardharrissculpture.co.uk yn gwneud cerfluniau amgylcheddol enfawr ar safleoedd ar draws y byd ac mae wedi’i leoli yng nghanolbarth Cymru.\nMae John Merril johnmerrill.org wedi’i leoli yng ngogledd Cymru ac mae’n cynhyrchu gweithiau celf cyhoeddus ar raddfa fawr sydd yn ymateb i dirluniau naturiol.\nMae Rich White counterwork.co.uk yn gwneud gosodiadau, sydd yn edrych ar y berthynas sydd yn datblygu rhwng pobl a’u hamgylchedd.\nI helpu i wella'r cysylltiad a naws rhwng y blaendraeth a chanol y dref, dewiswyd Grennan & Sperandio ar gyfer Comisiwn Llwybr Celf y Fflint. Mae’r ddau wedi’u lleoli yng ngogledd Cymru ac Unol Daleithiau America, ac maent yn hysbys am eu gweithiau celf perthynol, cymdeithasol a chydweithredol. Ffocws eu gwaith ydi defnyddio straeon a chymeriadau lleol.\nDewisodd y grwp llywio adfywio a phartneriaid artistiaid a ddangosodd parodrwydd i drochi eu hunain ym mywyd a diwylliant yr ardal a chroesawu’r cyfle i weithio gyda grwpiau, cymunedau, busnesau lleol a'r tîm prosiect adfywio yn ehangach (yn cynnwys penseiri datblygiad y blaendraeth) fel rhan annatod o’u hymarfer.\nI gael rhagor o wybodaeth am gomisiwn y Gwaith Celf Cyhoeddus a chomisiwn y Llwybr Gelf, cysylltwch â Gwenno Eleri Jones gwenno.e.jones@flintshire.gov.uk neu Tracy Simpson tracy@addocreative.com


Beichiogrwydd a bwydo ar y fron a brechiad COVID-19 - Bwrdd Iechyd Prifysgol Hywel Dda\n› Beichiogrwydd a bwydo ar y fron a brechiad COVID-19\nMae Bwrdd Iechyd Prifysgol Hywel Dda wedi cadarnhau y bydd menywod beichiog a menywod sy’n bwydo ar y fron yn cael cynnig brechlyn COVID-19 yn unol â'u hoedran neu grŵp risg.\nYn ddiweddar, mae Cydbwyllgor y DU ar Frechu ac Imiwneiddio (JCVI) wedi cyhoeddi cyngor newydd ar frechu COVID-19 yn ystod beichiogrwydd. Gallwch ddarllen y canllawiau newydd yma (yn agor mewn tab newydd).\nMae'r JCVI wedi cynghori y dylid cynnig brechiad Pfizer-BioNTech neu Moderna i ferched beichiog ar yr un pryd â phobl o'r un oedran neu grŵp risg.\nMae menywod yn gymwys i gael eu brechu ar unrhyw adeg yn ystod eu beichiogrwydd, er y gall rhai menywod ddewis aros tan ar ôl eu sgan (12 wythnos). Anogir aelodau eraill o'r cartref hefyd i dderbyn eu brechlyn pan gânt eu galw, i amddiffyn menywod beichiog.\nCynghorir menywod sy'n ceisio beichiogi hefyd nad oes angen iddynt osgoi beichiogrwydd ar ôl brechu ac nid oes tystiolaeth i awgrymu y bydd brechlynnau COVID-19 yn effeithio ar ffrwythlondeb.\nDywedodd Julie Jenkins, Pennaeth Gwasanaethau Bydwreigiaeth a Menywod, Bwrdd Iechyd Prifysgol Hywel Dda: “Mae gwybodaeth gyfredol am y brechlynnau COVID-19 yn dangos bod brechlynnau yn effeithiol wrth atal COVID-19 ac yn un o'n arfau pwysicaf i helpu i leihau lledaeniad y feirws.\n“Er mai prin yw'r data ar hyn o bryd ar ddiogelwch brechlynnau COVID-19 yn ystod beichiogrwydd, nid oes tystiolaeth y gall y brechlynnau achosi niwed i chi na'ch babi os ydych chi'n feichiog neu'n bwydo ar y fron. Yn UDA, mae tua 90,000 o ferched beichiog wedi cael eu brechu, yn bennaf gyda brechlynnau Pfizer a Moderna, ac ni nodwyd unrhyw bryderon diogelwch.”\nOs ydych chi'n feichiog, cysylltwch â'n canolfan archebu trwy ffonio 0300 303 8322 neu anfon e-bost at COVIDenquiries.hdd@wales.nhs.uk pan fyddwch chi'n derbyn eich llythyr apwyntiad fel y gallwn gofnodi eich bod chi'n feichiog ar ein system a sicrhau eich bod chi'n cael apwytniad mewn canolfan sy'n cyflwyno'r brechlyn Pfizer-BioNTech neu Moderna.\nDylai fod egwyl o saith diwrnod neu fwy hefyd rhwng y brechlyn COVID-19 a brechlynnau eraill, fel y brechiad pertwsis (peswch).\nYchwanegodd Dr Roopam Goel, Arweinydd Clinigol Obstetreg Bwrdd Iechyd Prifysgol Hywel Dda: “Efallai y bydd rhai menywod beichiog yn mynd yn ddifrifol wael gyda COVID-19, yn enwedig yng nghyfnodau diweddarach eu beichiogrwydd.\n“Dewis menyw yw cael y brechlyn ai peidio ar ôl ystyried y buddion a’r risgiau. Rydym yn annog menywod beichiog ac sy’n bwydo ar y fron yn gryf i drafod y wybodaeth sydd ar gael gyda'u meddyg teulu, obstetregydd neu fydwraig i wneud y penderfyniad sy'n iawn iddyn nhw. "\nOs ydych chi'n feichiog ac eisoes wedi derbyn eich brechlyn Rhydychen AstraZenca cyntaf, mae'n ddiogel ichi dderbyn eich ail ddos. Nid oes tystiolaeth i awgrymu bod y brechlyn hwn yn anniogel i ferched beichiog, ond mae angen mwy o ymchwil. Mae tystiolaeth ar bob brechlyn COVID-19 yn cael ei hadolygu'n barhaus gan Sefydliad Iechyd y Byd (WHO) a'r cyrff rheoleiddio yn y DU, UDA, Canada ac Ewrop.\nMae Coleg Brenhinol yr Obstetregwyr a Gynaecolegwyr a Choleg Brenhinol y Bydwragedd wedi cynhyrchu taflen wybodaeth (yn agor mewn dolen newydd) a chymorth penderfynu ynghyd â gwybodaeth arall (yn agor mewn dolen newydd) a allai fod yn ddefnyddiol i chi neu siaradwch â'ch bydwraig neu ymgynghorydd am y risgiau a'r buddion i helpu i lywio eich penderfyniad.\nMae'r Rhwydwaith Bwydo ar y Fron, ffynhonnell gymorth a gwybodaeth annibynnol ar gyfer menywod sy'n bwydo ar y fron ac eraill, hefyd wedi cyhoeddi cwestiynau cyffredin (yn agor mewn dolen newydd) ynghylch bwydo ar y fron a'r brechlyn COVID-19 i helpu i lywio'ch penderfyniad.


Beth yw Llwybr Glyndŵr?\nDoes dim rhaid i chi gerdded y Llwybr i gyd ar unwaith i fwynhau’r gorau sydd ganddo i’w gynnig. Gallwch ei fwynhau fel cyfres o deithiau cerdded undydd.\nFaint o amser mae’n cymryd i gerdded o’r naill ben i’r llall?\nFel arfer mae’n cymryd rhyw 9 diwrnod i gerdded ar hyd y Llwybr i gyd.\nDydyn ni ddim yn gwybod am unrhyw geisiadau i osod record eto. Anfonwch air os ydych chi’n gwybod yn wahanol.\nGall unrhyw un sy’n rhesymol o heini gerdded ar hyd Llwybr Glyndŵr, er ei fod yn fryniog iawn, gan ddisgyn i gymoedd a dringo gelltydd nifer o weithiau mewn diwrnod. Dylech gofio ei fod yn croesi tir sydd weithiau’n arw ac yn anghysbell. Bydd y gallu i gael pen ffordd gan ddefnyddio cwmpawd yn ddefnyddiol iawn os yw hi’n niwlog.\nPwy sy’n rheoli Llwybr Glyndŵr?\nMae Llwybr Glyndŵr yn cael ei ariannu gan Gyfoeth Naturiol Cymru a Chyngor Sir Powys. Mae gwaith i wella’r Llwybr yn cael ei reoli gan Swyddog y Llwybr, a’i gyflawni gan gontractwyr lleol a thirfeddianwyr.\nMae Swyddog Llwybr Glyndŵr eisiau sefydlu cynllun fforddiolwyr gwirfoddol. Os oes gennych ddiddordeb cysylltwch â ni.\nGellir cyrraedd dau ben y Llwybr a Machynlleth ar y trên, ac mae gwasanaethau bws rheolaidd yn mynd o’r prif drefi. Gweler y dudalen Trafnidiaeth i gael manylion llawn.\nMae yna letyau ar hyd y Llwybr, ond mewn mannau mae’n gyfyngedig, ac felly mae’n bwysig cynllunio ymlaen llaw. Nid yw’n ddoeth mynd i lety heb gadw lle. Mewn rhai achosion, mae’n bosibl y bydd angen trefnu lifft neu dacsi i’ch llety – bydd gweithredwyr rhai lletyau Gwely a Brecwast yn fwy na bodlon darparu’r gwasanaeth hwn.\nMae digonedd o feysydd pebyll ar hyd y Llwybr. Mae’n bosibl cerdded a gwersylla ar hyd y llwybr i gyd.\nGweler y map rhyngweithiol i weld lleoliadau meysydd pebyll.\nAllaf i gael rhywun i gludo fy magiau neu gadw lle mewn llety?\nMae yna nifer o gwmnïau a fydd yn trefnu symud eich bagiau ar eich rhan, eich helpu i gynllunio'ch taith, neu drefnu pecyn llawn. I gael manylion gweler y dudalen 'Gweithredwyr Gwyliau'.\nYn yr haf ceir diwrnodau hir (ac weithiau poeth) ond mae’n well gan rai flodau gwyllt y gwanwyn neu liwiau ysblennydd yr hydref.\nYn y gaeaf, mae’r Canolbarth o dan orchudd o eira’n olygfa drawiadol. Fodd bynnag, rhaid cofio hinsawdd Cymru a’r ffaith y gall fwrw glaw ar unrhyw adeg, a bod rhai lletyau ar gau yn y gaeaf. Felly mae’n bwysig cario dillad priodol. Cofiwch hefyd mai cyfyngedig yw oriau golau dydd yn y gaeaf (dim ond rhyw wyth awr yng nghanol y gaeaf).\nMae un peth yn sicr – pryd bynnag y byddwch yn cerdded arno, bydd yn brofiad bythgofiadwy.\nYm mha gyfeiriad ddylwn i gerdded ?\nMae’r Llwybr yn cychwyn yn ymyl Cloc y Dref yn Nhrefyclo ac yn diweddu yn ymyl y gamlas yn y Trallwng. Dyma’r ffordd mae’r rhan fwyaf o bobl yn cerdded. Gallwch fynd i’r cyfeiriad arall, ond bydd cael hyd i’r ffordd yn fwy o her.\nRydyn ni’n argymell mynd ag arweinlyfr a map gyda chi.\nMae arweinlyfr Cicerone yn cynnwys mapiau 1:50000. Dim ond mapiau wedi’u tynnu â llaw sydd gan arweinlyfrau eraill. Gall fod yn dipyn o gamp cael hyd i’r ffordd ac rydyn ni’n argymell i chi gario map 1:25,000 yr Arolwg Ordnans yn ogystal â’r arweinlyfr o’ch dewis. Mae Harvey Maps yn bwriadu cyhoeddi map penodol ar gyfer Llwybr Glyndŵr yn y dyfodol agos, a fydd o gymorth mawr.\nOs ydych chi’n defnyddio GPS gwnewch yn siŵr bod y ffeiliau GPX cywir gennych chi, yn ddelfrydol oddi ar y wefan hon. Mae ffeiliau GPX ar gael ar wefannau eraill ond nid yw’r rhan fwyaf ohonyn nhw’n fanwl gywir.\nDarniog yw derbyniad ffonau symudol ar hyd y Llwybr – peidiwch â dibynnu arno. Mae yna gabanau ffôn o hyd ond dydyn nhw ddim yn cymryd darnau arian. Efallai y byddai’n werth cael cerdyn ffôn rhagdaledig rhag ofn.\nMae rhai lletyau’n darparu Wi-Fi.\nArwyddion ar Lwybr Glyndŵr\nAm ei fod yn un o’r Llwybrau Cenedlaethol, mae digonedd o arwyddion ar hyd Llwybr Glyndŵr. Fe welwch symbol adnabyddus y fesen ar gamfeydd, gatiau ac arwyddbyst. Dyma’r symbol a ddefnyddir gan holl Lwybrau Cenedlaethol Cymru a Lloegr. Hefyd fe welwch ddraig, sef y logo ar gyfer Llwybr Glyndŵr, a ddatblygwyd gan Gyngor Sir Powys.\nByddwch hefyd yn gweld y symbolau canlynol ar y Llwybr neu ar lwybrau sy’n cysylltu ag ef, y gall cerbydau, marchogion, beicwyr neu gerddwyr eu defnyddio fel y dangosir.\nGallwch lawrlwytho ffeil GPX o’r Llwybr cyfan. Dilynwch y ddolen hon neu cliciwch ar y botwm Lawrlwythiad GPX ar waelod y dudalen ‘cynllunio’ch taith’.\nMae Llwybr Cenedlaethol Llwybr Glyndŵr yn cael ei hyrwyddo ar gyfer cerddwyr yn unig. Mae rhai rhannau o’r Llwybr yn agored yn gyfreithlon i farchogion a beicwyr (y rhai sy’n mynd ar hyd darnau o lwybr ceffylau, cilffyrdd cyfyngedig, cilffyrdd neu isffyrdd) ond darniog yw’r rhannau hyn.\nMae unrhyw rannau sylweddol y mae modd marchogaeth neu feicio ar hyd-ddynt yn cael eu dangos ar y dudalen ‘cynllunio’ch taith’. Dewiswch ‘marchogaeth’ neu ‘beicio’ ar y map rhyngweithiol i weld pa rannau y gellir marchogaeth neu feicio ar hyd-ddynt.\nMae croeso i’ch ci ar Lwybr Glyndŵr. Fodd bynnag, mae llawer o'r Llwybr yn mynd trwy ffermdir ac mae’n bosibl y bydd anifeiliaid fferm yn pori yno. Parchwch ffermwyr a’u hanifeiliaid trwy gadw’ch ci ar dennyn pan fyddwch yn ymyl da byw. Mae yna gamfeydd ac efallai y bydd angen i chi godi’r ci drostyn nhw.\nMae gwartheg â lloi yn amddiffynnol iawn a gallan nhw fod yn ymosodol tuag at gŵn. Ceisiwch osgoi cerdded yn agos at wartheg gyda lloi. Os ydyn nhw’n ymosodol gadewch i’ch ci fynd, peidiwch â cheisio ei godi.\nCerbydau modur ar Lwybr Glyndŵr\nNid llwybr i gerbydau oddi-ar-y-ffordd yw Llwybr Glyndŵr. Dim ond rhai rhannau darniog byr o’r Llwybr mae gan gerbydau hawl i’w defnyddio.\nMynediad i bawb ar Lwybr Glyndŵr\nMae’r Llwybr yn fryniog ac mae ganddo rannau serth, camfeydd a llwybrau heb wyneb. Ar hyn o bryd dydyn ni ddim yn hyrwyddo unrhyw rannau o’r Llwybr ar gyfer defnyddwyr Trampers neu gadeiriau olwyn. Dyma rywbeth sy’n cael sylw; cysylltwch â Swyddog y Llwybr i gael mwy o wybodaeth. (link)\nTrefnu digwyddiad ar Lwybr Glyndŵr\nOs ydych chi’n bwriadu cynnal digwyddiad ar Lwybr Glyndŵr, rhowch wybod i ni. Os ydyn ni’n gwybod am ddigwyddiad gallwn roi gwybod i eraill fel y gallan nhw ddewis cymryd rhan, neu osgoi’r Llwybr ar y diwrnod hwnnw.\nMae Llwybr Glyndŵr yn un o’r 15 Llwybr Cenedlaethol yng Nghymru a Lloegr. Mae Llwybrau Cenedlaethol yn cael eu dynodi gan yr Ysgrifennydd Gwladol, eu gweinyddu gan Gyfoeth Naturiol Cymru a Natural England, a’u rheoli gan yr awdurdodau lleol a’r Awdurdodau Parciau Cenedlaethol maen nhw’n mynd trwy eu hardaloedd.\nMae gan y rhan fwyaf o Lwybrau Cenedlaethol Reolwr y Llwybr sy’n gyfrifol am gynnal safonau uchel ar y Llwybr. Mae arwyddion ar hyd y Llwybrau Cenedlaethol yn dwyn y symbol “mesen” adnabyddus.\nPam mae Llwybr Glyndŵr yn arbennig?\nMae Llwybr Glyndŵr yn mynd â chi i rai o’r tirweddau harddaf yng Nghymru gan gynnwys bryniau tawel Sir Faesyfed, glannau Llyn Clywedog a llethrau grugog Pumlumon. Mae yna olygfeydd ysblennydd dros Gadair Idris, Llyn Efyrnwy, Mynyddoedd Cambria a’r Golfa. Y man uchaf ar y llwybr yw Foel Fadian (1530tr/510m). Yno ar ddiwrnod clir mae’r golygfeydd yn ymestyn ar hyd dyffryn godidog Dulas i Fachynlleth a’r môr.\nMae’r Llwybr hwn yn mynd â chi trwy dirwedd gwirioneddol amaethyddol. Un o brif atyniadau’r Llwybr yw pleser cerdded trwy dir gweithio. Does dim byd artiffisial am y dirwedd hon.\nPa fapiau ac arweinlyfrau sydd ar gyfer Llwybr Glyndŵr?\nMae yna nifer o wahanol fapiau ac arweinlyfrau. Gallwch weld rhestr o fapiau a llyfrau eraill ar y Tudalen mapiau ac arweinlyfrau.\nAllaf i gael tystysgrif os byddaf yn cerdded ar hyd Llwybr Glyndŵr i gyd?\nDdim ar hyn o bryd, ond rydyn ni’n gobeithio y bydd un cyn bo hir.\nOes unrhyw fideos o Lwybr Glyndŵr ?\nNid oes unrhyw fideos ar hyn o bryd.\nAllaf i brynu nwyddau Llwybrau Cenedlaethol neu Lwybr Glyndŵr?\nMae Canolfan Clawdd Offa hefyd yn gwerthu rhywfaint o nwyddau\nGall unrhyw un ychwanegu gwybodaeth at y wefan. Gobeithiwn y bydd pobl sydd wedi mwynhau’r Llwybrau Cenedlaethol am rannu eu profiadau da, ac y bydd busnesau yn hyrwyddo eu gwasanaethau trwy ychwanegu gwybodaeth at y map.\nSut fath o wybodaeth alla’i ei hychwanegu?\nGallwch ychwanegu gwybodaeth at y map. Mae hon yn cynnwys:\nPynciau o ddiddordeb neu atyniadau\nGwasanaethau – siopau, tafarnau, milfeddygon, siopau llogi beigiau, e.e.\nAchlysuron – marchnadoedd ffermwyr, gwyliau pentrefol, teithiau cerdded tywysedig, e.e.\nGwybodaeth i helpu marchogion neu feicwyr, fel croesfannau prysur ar ffyrdd, neu fannau lle mae dŵr ar gael\nSut mae ychwanegu gwybodaeth at y wefan?\nEr mwyn ychwanegu cynnwys, bydd angen i chi ymgofrestru: cliciwch y botwn ymuno yn y gornel uchaf ar y dde. Bydd arnoch angen enw defnyddiwr a chyfeiriad e-bost. Ni roddwn eich cyfeiriad e-bost i unrhyw un, ac ni ddefnyddiwn mohono ond os oes arnoch angen eich atgoffa am eich cyfrinair, neu os oes angen inni gysylltu â chi’n uniongyrchol. Am ragor o wybodaeth, ddarllenwch ein polisi diogelu data.\nO fewngofnodi, gallwch ychwanegu gwybodaeth i’r map trwy glicio yma.\nCewch fwy o wybodaeth o'r Llwybr gyda'n rhestr gynhwysfawr o daflenni ar gyfer Llwybr Glyndwr.


Nosweithiau ar draws Ewrop\nArian Ewrop yng Nghymru\nSadwrn 28 Tachwedd\n11.00am – 12.00 hanner dydd\nHwyl i’r teulu cyfan yw’r digwyddiad hwn, yn arbennig i blant dros 8 oed. Ymunwch â ni ar eich pen eich hun neu gyda’ch teulu ar gyfer y digwyddiad cyflym rhyngweithiol. Byddwch yn treulio ychydig o funudau â phob un o’n hymchwilwyr annwyl yn dod i’w nabod nhw a’i hymchwil. Wedyn y byddwch yn symud ymlaen i fwrdd rhithiol arall a gwneud yr un beth unwaith eto. Llawer o bethau i ddarganfod – dewch a gweld!\nYr unig beth mae’n rhaid i chi gael ar gyfer y digwyddiad yw meddwl chwilfrydig. Ond os hoffech chi gael ambell eitem o’r tŷ wrth law efallai y cewch mwy allan ohono. Ceir rhestr o’r offer delfrydol gyda disgrifiad y digwyddiad isod.\nDefnyddir Remo ar gyfer y digwyddiad hwn. Mae Remo yn llwyfan cyfarfod arlein mewn dull caffe. Noder, mae Remo yn gweithio’n well ar borwyr Chrome neu Safari.\nProtonau a Pheilonau\nMeirin a Davide\nBeth am drio bwmpio mewn i’n hymchwilydd Meirin wrth iddo edrych ar bethau yn taro ei gilydd ar gyflymder golau? Bydd Meirin a Davide yn sôn am waith y Gwrthdrawydd Hadron Mawr.\nOffer a awgrymir:\n2 belen chwaraeon (ee tenis, golff, ping-pong) neu 2 ffrwyth grwn (ee afal, oren),\nRhywbeth metel a phlastig (ee llwyau)\nSŵn a phontydd\nAbishek, David a David\nCydgordiwch ag ymchwilwyr gwych, David, David ac Abishek, wrth iddynt bendroni dros bontydd sy’n canu! Sŵn sy’n helpu cadw ein pontydd yn saff.\nBoncyffion a Deng\nBeth sy’n digwydd pan mae brigau yn syrthio i mewn i afon? Dewch i glywed sut ydyn ni’n defnyddio grwpiau o ffyn i ragfynegi effaith tagfeydd coed.\nLlewod, nadroedd mosgitos, morgwn? Pa un yw’r gwir laddwr? Sut ydyn ni’n ceisio trechu feirws deng?\nFfon (nid boncyff!)\nElena a Siân\nEich llygaid, ein ffocws! Dysgwch am eich llygaid trwy dwyll llygaid ac arbrofion bychain.\nPobl y Plancton\nNikola a Chris\nWyddoch chi fod ‘na microbau yn ein moroedd nad ydyn yn blanhigion, anifeiliaid neu facteria? Rydyn ni gyd yn dibynnu ar y bodau byw mân bob dydd. Os ydych chi’n gofyn sut all creaduriaid pitw ‘ma rheoli bywyd ar ein planed, dewch a gwrando ar hanes creaduriaid perffaith natur.\nTanau, Fflamau a Lliwiau\nDysgwch am hud cemoleuni a byddwch yn edrych ar danau gwyllt a chanhwyllau penblwydd mewn goleuni gwahanol.\nDewch i ddysgu am serameg a sut rydyn ni’n ei defnyddio i arbed ynni a gwneud dur a ddefnyddir mewn miliynau o gynhyrchion o geir ffansi i gyllyll a ffyrc yn ein cartrefi\nCannwyll heb ei thanio,\nPâr o sbectol haul


Cynhyrchwyr a Chyflenwyr Teils Lloriau Lliw Cheap - Teils Lliw Lliw Lliwgar Pris Cyfanwerthu - HANSE\nTeils Llawr Lliwgar\n1.Product Description 1.The teils llawr gorau ar gyfer ystafell ymolchi, bar, caffi, lloriau lobi gwesty, maes awyr, prosiect mawr ac ati. Mae'n dda ar gyfer lloriau tŷ, uwch farchnad, canolfan siopa, lloriau'r warws, ac ati 2, Mantais: prosesu echdynnu powdr deunydd crai, maint gronynnau deunydd crai ...\nDisgrifiad teils 1.Floor\nteils llawr porslen gwydr\nAr gael ym mhob dyluniad a lliw\nWedi'i ddefnyddio ar lawr neu wal\ngwydr wedi'i lliwio\ndyluniad llachar, amsugno dŵr isel, rhewi gwrthsefyll, gwisgo gwrthsefyll,\ngwrthsefyll baw, amgylchedd cryf, gweledol, di-slip.\nInswleiddio gwres, gwrthsefyll gwisgo\n1.The teils llawr gorau ar gyfer toiled, bar, caffi, lloriau lobi adeiladwaith, maes awyr, prosiect enfawr ac ati. Mae'n synhwyrol ar gyfer lloriau tŷ, uwch farchnad, canolfannau, lloriau'r warws, ac ati.\n-Mae'r broses dynnu powdwr stwffwl, maint y gronynnau stwffwl yn llai, llawer iawn o drefniadau moesegol, agosach yn nes ato, yn ymddangos yn achosion cwympo yn unig. Mae deunydd cerrig naturiol ysgafn o ansawdd cynnyrch, y dull adeiladu addurno gwag a defnydd bob dydd, bydd llawer o warant yn sicrhau diogelwch.\n-Gosodwch y lliw gwydr mewnforio i argraffu lliw, uniondeb y rheoliad tanio gwydro, gwnewch yn siŵr bod y lliw heb wahaniaeth lliw, hyd yn oed dirlawnder, mewn defnydd gwirioneddol o hyd yn dal fel newydd.\n3, Nodweddion technegol:\nDrwy ddull arbennig o erledigaeth o gynhyrchu, mae'r dechnoleg gwydro isaf ynghyd â thechnoleg argraffu uwch, yn gwneud y patrwm yn cael ei gynnwys yn yr haen isaf, erledigaeth ynni carbon isel, cynhyrchu glanach, wyneb llyfn, gwydredd clir, dull sbringu dirwy arbennig.\nArddull disglair, amsugno llanw, rhewi gwrthsefyll, gwrthsefyll gwisgo, gwrthsefyll baw, uwch-gadarn, amgylcheddol weledol, heb fod yn llithro.\n2. Glanhau a Chynnal Teils Aml\n1.The teils llawr ceramig o bob dydd yn lân gyda dŵr clir.\n2. I ychwanegu rhywfaint o gymysgedd o amonia a thyrpentin gyda dŵr sebon, a byddwch yn gallu rwbio'r croen a'r llachar.\n3. Defnyddiwch ffabrig arglwyddotig gydag ychydig o olew llinynnol i symud y dŵr mwd ar deils ceramig.\n4.Cosodwch llecyn serameg tecstilau neu graffu, neu crafu o fewn y cyd â deintydd, yna chwistrellwch â ffabrig sych meddal aruthrol i'w atgyweirio. unwaith y dylai gwisgo fod ar y seam neu'r crafiadau.\n5. Y bylchau rhwng y brics a'r teils yw mai'r rhai mwyaf anodd i'w golchi, ni all ddefnyddio cynhaliaeth glanhau teils ceramig yn aml, mewn agorfa i frwsio haen o asiant di-ddal, a fydd yn llwydni i dyfu\n3. Teclynnau Pecynnu a Llongau\n4. Tystysgrifau Teils\n1. pedair ar ddeg mlynedd o arbenigedd allforio. nwyddau proffesiynol. Efallai y byddwn yn cynnig argymhelliad ac argymhelliad i chi o ddewisiadau teils ar gyfer gwahanol wledydd, a ffurfiau hollol wahanol. Cyfeiriad.\nDim ots ydych chi'n gwneud prosiect neu gyfanwerthu. ar gyfer gwahanol wlad, rydym yn sicr y gallwn eich cynorthwyo gyda'n data medrus.\n2. Teils a llawer o.\n"Mwy", o ganlyniad ein bod yn tueddu i wneud y rhan fwyaf o lawer, nid yn unig yn gwerthu teils. rydym yn tueddu i obeithio ceisio a gwneud llawer, yn hapus i geisio gwneud llawer.\nOs hoffech i rywun eich cynorthwyo i lwytho llawer o wahanol fathau o gynnyrch, rydym yn tueddu i ni wneud hynny; os hoffech chi gael yr adolygiad arall yn Foshan, rydym yn tueddu i fod yn bara, byddwn ni'n barod i fod yn berchen ar eich ymddiriedolaeth; os ydych chi wedi trafferthu edrych ar unrhyw farchnadoedd, ffoniwch ni.\nRydym wedi bod yn chwilio am "fwy" bob un ers diwrnod un, yn rhoi cyfle i wlad Gogledd America, byddwn yn dangos "mwy" i chi.\n3. Cymorth enghreifftiol.\nY samplau yr hoffech eu hoffi, byddwn yn cefnogi prynwyr yn llwyr i ddewis yr uchafswm fel samplau y mae'n eu dymuno, a byddwn yn ardystio bod prynwyr yn ei dderbyn yn ASAP.\nTelir nwyddau i'n PayPal neu gludo nwyddau gan eich cyfrif DHL.\n4. Ansawdd sefydlog a stoc.\nNid ydym yn anfon cynnyrch nad ydym yn iawn i brynwyr, cyn llwytho, ar ddyddiad llwytho, byddwn ni yno i archwilio a anfon ffilm, fideo.\nBydd yn dilyn senario eich archeb fasnach, yn addasu adeiladu gydag arddulliau storio.\nMae gennym dîm arsylwi ansawdd 'cynhyrchu gwybodus i reoleiddio pob gweithdrefn, ar ôl i adran ymchwil a datblygu neu siop siopwr law Gogledd America yr arddulliau, o gymysgedd staple, teilsio, argraffu, sbriwsio ac ati, byddwn yn troi'n gyson â safonau ISO.\nHot Tags: teils llawr lliwgar, teils llawr 24x24, cynlluniau teils llawr ymolchi, teils llawr ystafell ymolchi, lliwiau teils llawr\nTeils Llawr Dan Do\nPren a theils llawr\nTileau Ystafell Ymolchi Effaith Coed